Την Ελλάδα εκπροσώπησε ο υφυπουργός Εξωτερικών κ. Κυριάκος Γεροντόπουλος, η ομιλία του οποίου καταχειροκροτήθηκε, καθώς αναφέρθηκε στις συντονισμένες προσπάθειες της χώρας για την αντιμετώπιση της ρατσιστικής βίας μέσω των συλλήψεων στελεχών της Χ.Α. με την κατηγορία της σύστασης εγκληματικής οργάνωσης. Από ελληνικής πλευράς στο Συνέδριο παρέστησαν επίσης ο βουλευτής κ. Χρίστος Δήμας (φωτογραφία), εκπροσωπώντας το Κοινοβούλιο, ο τέως υφυπουργός Δικαιοσύνης κ. Κώστας Καραγκούνης και ο κοσμήτωρ της Θεολογικής Σχολής του Πανεπιστημίου Αθηνών καθηγητής κ. Μάριος Μπέγζος, ο οποίος μίλησε σε συνεδρία για το ρόλο του Διαθρησκειακού Διαλόγου στην αντιμετώπιση του Αντισημιτισμού.\nΕκ μέρους της Ουγγρικής Κυβέρνησης καλωσόρισε τους συμμετέχοντες στο επιβλητικό Κοινοβούλιο ο αντιπρόεδρος Τίμπορ Ναβράκσικς. Στην ομιλία του με θάρρος αναγνώρισε τις ευθύνες της χώρας του για τη συνεργασία με τη ναζιστική Γερμανία και το Ολοκαύτωμα των Εβραίων. Την πρώτη ημέρα του Συνεδρίου μίλησε επίσης ο αναπληρωτής υπουργός Εξωτερικών της Ουγγαρίας Ζολτ Νέμεθ.\nΙδιαίτερα συμβολική ήταν η ομιλία του υπουργού Οικονομικών του Ισραήλ Γιαΐρ Λαπίντ (φωτογραφία επάνω), ο οποίος αναφέρθηκε στην ιστορία του Ούγγρου πατέρα του, Γιοσέφ, που σώθηκε τυχαία από τους διωγμούς. Ο Γιοσέφ ήταν 13 χρονών όταν οι Ούγγροι φασίστες και οι Γερμανοί Ναζί τον πήραν -μαζί με τη μητέρα του και άλλους Εβραίους του γκέτο της Βουδαπέστης- για την πορεία θανάτου που θα κατέληγε στην εκτέλεση των Εβραίων στις όχθες του Δούναβη. Αεροπορικοί βομβαρδισμοί των Ρώσων έκαναν την ομάδα των μελλοθάνατων να σκορπιστεί στο δάσος. Ο Γιοσέφ και η μητέρα του κρύφτηκαν σε μια καλύβα και -μετά το τέλος των βομβαρδισμών- η πορεία θανάτου συνέχισε το δρόμο της χωρίς αυτούς. Πολλά χρόνια μετά, ο Γιοσέφ, δημοσιογράφος και πολιτικός του Ισραήλ πλέον, επισκέφθηκε την Ουγγαρία μαζί με το γιο του. «Με πήγε στην καλύβα όπου είχε κρυφτεί και μου είπε: ‘εδώ σώθηκα και εδώ γεννήθηκε μέσα μου ο Σιωνισμός, διότι συνειδητοποίησα ότι πρέπει να υπάρχει ένας τόπος όπου να μπορώ να καταφύγω’. Εκεί κατάλαβα ότι ήμασταν ένα στατιστικό λάθος. Εκείνος θα έπρεπε να είχε σκοτωθεί κι εγώ δεν θα έπρεπε να είχα γεννηθεί. Αλλά παρ΄ όλα αυτά ήμασταν εκεί. Δύο άντρες, μέσα σε μία καλύβα που χρειάζονταν να έχουν έναν τόπο». Με αυτά τα λόγια, από το βήμα της Ουγγρικής Βουλής, ολοκλήρωσε την προσωπική του ιστορία ο Ισραηλινός υπουργός Οικονομικών Γιαΐρ Λαπίντ, τονίζοντας στη συνέχεια ότι -μόλις πριν από 70 χρόνια- στην είσοδο του Ουγγρικού Κοινοβουλίου υπήρχε πινακίδα που απαγόρευε την είσοδο στους Εβραίους και τα σκυλιά ύστερα από την ψήφιση των αντισημιτικών νόμων: «Υπάρχει μια μελανή κηλίδα στην τιμημένη ιστορία αυτού του Κοινοβουλίου. Για πολλά χρόνια προσπαθήσαμε όλοι μας να την αγνοήσουμε, αλλά η ιστορία μας δίδαξε ότι η αδιαφορία είναι η λάθος πολιτική», είπε χαρακτηριστικά ο Γιαΐρ Λαπίντ στιγματίζοντας την άνοδο του νεοναζιστικού κόμματος «Γιομπίκ», που σήμερα κατέχει 43 από τις 386 έδρες του Ουγγρικού Κοινοβουλίου.\nΜεταξύ των κυριότερων ομιλητών ήταν: ο υπουργός Εξωτερικών της Ουγγαρίας κ. Γιάνος Μάρτονι, ο Βρετανός βουλευτής κ. Τζον Μαν, ο πρόεδρος της Διεθνούς Συμμαχίας για τη Μνήμη του Ολοκαυτώματος κ. Μάριο Σίλβα, ο αντιπρόεδρος της Κοινοβουλευτικής Συνέλευσης του Συμβουλίου της Ευρώπης κ. Εμανουέλις Ζίνγκερις, ο Ειδικός Απεσταλμένος για την Αντιμετώπιση του Αντισημιτισμού του υπουργείου Εξωτερικών των ΗΠΑ κ. Αϊρα Φόρμαν, ο Ειδικός Απεσταλμένος του Ηνωμένου Βασιλείου για θέματα Ολοκαυτώματος Σερ Αντριου Μπερνς, ο προσωπικός Αντιπρόσωπος της προεδρίας του ΟΑΣΕ Ραββίνος Αντριου Μπέϊκερ, ο πρόεδρος του ΚΙΣ Ουγγαρίας κ. Αντράς Χάισλερ, κ.ά.\nΚοινό κύριο χαρακτηριστικό στις ομιλίες ήταν η δέσμευση για έγκαιρη αντιμετώπιση των φαινομένων αντισημιτισμού, παράλληλα με τη μάχη κατά της άρνησης του Ολοκαυτώματος. Επίσης, επισημάνθηκε η σπουδαιότητα της Παιδείας και των εκπαιδευτικών προγραμμάτων για την ιστορία του Ολοκαυτώματος. Για την επίτευξη των στόχων αυτών ήδη η Κυβέρνηση της Ουγγαρίας ανακοίνωσε ότι έχει ανακηρύξει το 2014 Χρονιά Μνήμης του Ολοκαυτώματος, με σειρά προγραμματισμένων εκδηλώσεων που θα σηματοδοτήσουν τα 70 χρόνια από το Ολοκαύτωμα των Ούγγρων Εβραίων.


Μητροπολίτης Βρυούλων: Χτυπούν με κάθε τρόπο την Εσταυρωμένη Ορθόδοξη Εκκλησία και ξεγελούν με χαμόγελα και χειραψίες - Orthodox Times\nΑπρ 02, 2021 | 11:52\n“Ο Σταύρος που ήταν το ξύλο της ντροπής, του τρόμου, της φρίκης και το όργανο του πιο ατιμωτικού θανάτου, από την θυσία του Θεανθρώπου πάνω σ’ Αυτόν, μεταμορφώθηκε. Έγινε η σημαία της χριστιανοσύνης. Η ασφάλεια της,το δραστικότερο όπλο της,το σύμβολο της ζωής και της νίκης” αναφέρει στο μήνυμα του για την Κυριακή της Σταυροπροσκηνύσεως ο Μητροπολίτης Βρυούλων.\nΤον Τίμιο Σταυρό προβάλλει σήμερα η Εκκλησία μας προς προσκύνησιν.\nΝα τον ασπασθούμε, να τον δοξολογήσουμε, να τον ευχαριστήσουμε,για ότι,η παρουσία Του ανάμεσά μας, εχάρισε.\nΑυτός ο Σταυρός, δια μέσου των αιώνων, θα διαλαλεί, την άπειρη αγάπη του Θεού,προς τον αμαρτωλό άνθρωπο.\nΤον προσκυνούμε με χαρά μεγάλη, γιατί μας εχάρισε Νέα ζωή, Ευλογία, Δύναμη, Σωτηρία, ζωή αιώνια.\nΟ Σταύρος που ήταν το ξύλο της ντροπής, του τρόμου, της φρίκης και το όργανο του πιο ατιμωτικού θανάτου, από την θυσία του Θεανθρώπου πάνω σ’ Αυτόν, μεταμορφώθηκε.\nΈγινε η σημαία της χριστιανοσύνης.\nΗ ασφάλεια της,το δραστικότερο όπλο της,το σύμβολο της ζωής και της νίκης.\nΝίκησε το κράτος και την εξουσία του διαβόλου και έγινε χαλινάρι των δαιμόνων και φίμωτρο των εχθρών του.\nΕυλογία όμως για όσους πιστεύουν εις Αυτόν, και τον προσκυνούν.\nΑυτές τις Άγιες παλάμες Του, που τις άπλωσε πάνω στον Σταυρό, έφεραν στον εαυτό Του,όλη την ανθρωπότητα.\nΑπό αυτόν τον Σταύρο πού στην επίγεια παρουσία Του Κυρίου έγινε ο τελευταίος του άμβωνας, βγήκε και ακούστηκε η συγχώρεση, η αγάπη και η πατρική φροντίδα του Θεού για κάθε άνθρωπο.\nΑγάπη, που καταργεί το ΕΓΩ και τα μετατρέπει σε ΕΜΕΙΣ.\nΌποιος πιστεύει στον Σταυρό, τα βρίσκει με τον εαυτό του. Νικά τα πάθη του,καθαρίζεται, αγιάζεται,ειρηνεύει.\nΤα βρίσκει όμως και με τους συνανθρώπους του, γιατί ο Σταυρός έμαθε τον άνθρωπο να συγχωρεί.\nΗ συγχώρηση θέλει δύναμη και τη δύναμη την δίνει μόνο ο Σταύρος.\nΧριστιανός χωρίς Σταυρό δεν νοείται!\nΕίναι το όπλο του•\n” όπλον κατά του διαβόλου τον Σταυρό Σου ημίν δέδοκας” Κύριε,(ψάλλει η Εκκλησία).\nΣαν λαός, αλλά και σαν Έθνος, έχουμε μία ιστορία,γεμάτη Σταυρούς. Σταυροαναστάσιμη θα λέγαμε την πορεία του Έθνους μας.\nΣταυρωμένοι,αλλά αναστημενοι και ελεύθεροι.\nΤον Σταυρό ακολουθεί πάντα η Ανάσταση. Ο θρίαμβος περνά μέσα από την θυσία.\nΓνωρίζουν οι ορθόδοξοι πιστοί, ότι οι δοκιμασίες καθαρίζουν και ταπεινώνουν την ψυχή, για να δεχθεί το θέλημα Του Θεού.\nΤο γνώριζαν αυτό, αυτοί, που μετά από μία μακροχρόνια σκλαβιά, άρπαξαν τα όπλα και ύψωσαν τις σημαίες με το σύμβολο του Σταυρού.\nΓεγονός που ούτε καν ανέφεραν τα επίσημα χείλη στις φετινές εκδηλώσεις των 200 χρόνων. Ξέχασαν ότι με την χάρη και την δύναμη του Σταυρού ελευθερωθήκαμε!\nΘλιβερή είναι η διαπίστωση, ότι σε κάθε τόπο υπάρχουν εχθροί του Σταυρού.\nΤα τελευταία χρόνια, αυξήθηκαν και στην πατρίδα μας, από ανθρώπους, όλων των κοινωνικών τάξεων.\nΕνώ όλοι σχεδόν βαφτίστηκαν στο όνομα του Χριστού, σφραγίστηκαν με το Σύμβολο του Τιμίου Σταυρού, επέλεξαν να βαδίζουν αντίθετα προς τον Νόμο και το θέλημα του Θεού.\nΕπέλεξαν πεισματικά, αντίδραση στην Εσταυρωμένη πνευματική ζωή που πρέπει να έχουμε και επέλεξαν μία ζωή που στηρίζεται μόνο στην ύλη και τις απολαύσεις.\nΧτυπούν με κάθε τρόπο και μέσο ύπουλα την Εσταυρωμένη Ορθόδοξη Εκκλησία και ξεγελούν με χαμόγελα και χειραψίες.\nΈνα τους ενδιαφέρει: Πώς θα φιμώσουν τον Ιερό Άμβωνα.\nΠώς θα αποξενώσουν τους Πιστούς από την μυστηριακή ζωή. Πώς θα αφαιρέσουν με κάθε τρόπο τον Τίμιο Σταυρό από τα ιερά μας σύμβολα.\nΤο Σταυρό, που για μας τους πιστούς είναι το μόνο “όπλο κατά του διαβόλου”.\nΘέλουν να αγνοούν, γιατί ίσως δεν τους το έμαθαν οι οικογένειές τους, ότι η Ελλάδα υπάρχει, γιατί αιώνες έμαθε να ζει κάτω από την σκιά του Σταυρού και την ευλογία και Σκέπη της Παναγίας.\nΣταυρός και Παναγία είναι αχώριστα συνδεδεμένοι και ακολουθούν το Έθνος μας, σε όλη τη διάρκεια της παρούσης και της μετά θάνατον ζωής.\nΣταυρός και Παναγία δεν θα βγουν ποτέ από την καρδιά του Έλληνα πιστού.\nΝα το γνωρίζουν όλοι.\nΚαλό υπόλοιπο Αγίας και Μεγάλης Τεσσαρακοστής.


Οι εργαστηριακές ασκήσεις Φυσικοχημείας πραγματοποιούνται ως μέρος των μαθημάτων Φυσικοχημείας ΙΙ και ΙΙΙ. Σε κάθε εξάμηνο εκτελούνται 10 ασκήσεις από όλους τους φοιτητές. Λόγω του εξειδικευμένου εξοπλισμού ο οποίος απαιτείται για κάθε άσκηση, όλες οι ασκήσεις εκτελούνται ταυτόχρονα κάθε φορά από διαφορετικούς φοιτητές οι οποίοι εναλλάσσονται κυκλικά.\nΚάθε εργαστηριακή άσκηση εκτελείται από 3 ζεύγη φοιτητών σε χρονικό διάστημα 4 ωρών. Στην αρχή του χειμερινού εξαμήνου κάθε φοιτητής επιλέγει ποια ημέρα της εβδομάδας θα ασκείται.\nΌσοι φοιτητές ολοκληρώνουν επιτυχώς τις ασκήσεις της Φυσικοχημείας ΙΙ, μπορούν να ασκηθούν χωρίς άλλη δήλωση στις ασκήσεις της Φυσικοχημείας ΙΙΙ το αμέσως επόμενο εξάμηνο. Οι ομάδες παραμένουν όπως στο χειμερινό εξάμηνο και οι ημέρες ασκήσεως το ίδιο, με την διαφορά της μετακίνησης της ομάδας της Τρίτης σε Δευτέρα.\nΓια να δηλώσετε συμμετοχή στην εκτέλεση των ασκήσεων στο τρέχον χειμερινό εξάμηνο και να επιλέξετε ημέρα ασκήσεως, παρακαλώ να συμπληρώσετε τα παρακάτω στοιχεία χρησιμοποιώντας κεφαλαία και πεζά στοιχεία με τόνους (όχι όλα ΚΕΦΑΛΑΙΑ). Τα στοιχεία αυτά θα καταγραφούν στο ατομικό δελτίο (καρτέλλα) κάθε φοιτητή.\nΜέχρι την πρώτη ημέρα ασκήσεως οφείλετε να προσκομίσετε στο εργαστήριο μια φωτογραφία μεγέθους ταυτότητας ή διαβατηρίου με σημειωμένα στην πίσω όψη τα εξής στοιχεία σας: όνομα, επίθετο και αριθμό μητρώου.\nΤην πρώτη εβδομάδα του εξαμήνου πριν την έναρξη των εργαστηριακών ασκήσεων επιβάλλεται να παρακολουθήσετε το ωριαίο φροντιστήριο του εργαστηρίου στο αμφιθέατρο ΦΜ3 ημέρα Πέμπτη και ώρα 13:00 για να λάβετε αναλυτικές οδηγίες σχετικές με την διεξαγωγή όλων των ασκήσεων. Μετά την ημερομηνία αυτή δεν μπορούν να γίνουν εγγραφές πλέον.\nΑριθμός μητρώου: (π.χ. 201200054)\nE-mail: (προαιρετικά, αλλά πολύ χρήσιμο για επείγουσες ανακοινώσεις)\nΗμέρα ασκήσεως: Τρίτη (8-12 μ.) Πέμπτη (2-6 μ.μ.) Υπεράριθμοι (επιλέξτε αυτή την ομάδα αν οι κανονικές ομάδες είναι συμπληρωμένες, ώστε να καταγραφούν τα στοιχεία σας και να σας καταχωρίσουμε σε μια από τις κανονικές ομάδες εφόσον προκύψουν διαθέσιμες θέσεις)\nΠαρατηρήσεις: (προαιρετικά) (Εδώ μπορείτε να καταγράψετε ειδικές προτιμήσεις)\nΕπιστροφή στην κεντρική σελίδα των εργαστηριακών ασκήσεων.


Η Apple ξανά στην κορυφή της παγκόσμιας αγοράς smartphones | Fortunegreece.com\nΜε βάση τα στοιχεία, η Apple κατέχει το 18% της παγκόσμιας αγοράς smartphones, έναντι 17% για τη Samsung.\nΓια πρώτη φορά έπειτα από μία διετία, η Apple κατάφερε να κλέψει τα σκήπτρα από τη Samsung και να βρεθεί στην κορυφή της παγκόσμιας αγοράς έξυπνων κινητών, με πωλήσεις 72,9 εκατ. iPhones στο δ’ τρίμηνο του 2019, όπως δείχνουν τα στοιχεία της Counterpoint Research, υπερβαίνοντας τις 70 εκατ. συσκευές Galaxy που πωλήθηκαν από τη Samsung. Με βάση τα στοιχεία, η Apple κατέχει το 18% της παγκόσμιας αγοράς smartphones, έναντι 17% για τη Samsung.\nΑκολουθεί η Huawei με 56 εκατ. συσκευές και μερίδιο 14%, η επίσης κινεζική Xiaomi με 32,7 εκατ. και μερίδιο 8%, ενώ την πεντάδα συμπληρώνει η Vivo, με 31,5 εκατ. και επίσης μερίδιο 8%.\nΑπό την πλευρά της, τα στοιχεία της Strategy Analytics επιβεβαιώνουν ότι η Apple είχε το μεγαλύτερο μερίδιο στην παγκόσμια αγορά smartphones, με 70,7 εκατ. συσκευές, έναντι 68,8 εκατ. της Samsung κατά τους τρεις τελευταίους μήνες του 2019. Ανάλογες είναι και οι εκτιμήσεις της Canalys χάρη στην έντονη απήχηση που είχε το νέο iPhone 11 στους καταναλωτές.\nΣτο σύνολο όμως του 2019 η κινεζική Huawei κατάφερε να κατάφερε να υποσκελίσει την Apple, καταλαμβάνοντας τη δεύτερη θέση μετά τη Samsung και παρά τα προβλήματα λόγω του σινο-αμερικανικού εμπορικού πολέμου και του αποκλεισμού της από τις ΗΠΑ. Η Huawei κατέχει το 39% της κινεζικής αγοράς, έναντι μόλις 11,8% της Apple.\nΣτη διάρκεια του τετάρτου τριμήνου, πωλήθηκαν συνολικά 408 εκατ. έξυπνες συσκευές, από 394,5 εκατ. στο τέταρτο τρίμηνο του 2018.\nΠαρά την πτώση 1% της παγκόσμιας αγοράς smartphone στο σύνολο του 2019 και για δεύτερη διαδοχική χρονιά, οι ειδικοί ποντάρουν στη τεχνολογία 5G για ανάκαμψη το 2020.\nEpic Games εναντίον Apple: «Το είχαμε προβλέψει»


Power Plus S508TR Αναμεταδότης εικόνας, ήχου και εντολών τηλεχειριστηρίου 5.8GHz - PSIHOGIOS - Συστήματα Ασφαλείας & Τεχνολογίας\nPower Plus S508TR Αναμεταδότης εικόνας, ήχου και εντολών τηλεχειριστηρίου 5.8GHz ποσότητα\nΚατηγορία: Τηλεοπτική Λήψη\nTo νέο σύστημα S508TR παρέχει καθαρή αναμετάδοση εικόνας και ήχου μέχρι και 100m σε ανοιχτή περιοχή. Με εκπομπή 5.8GHz καταφέρνει να αποφεύγει τις παρεμβολές, ενώ ταυτόχρονα διαπερνά τοίχους, πόρτες και οροφές. Έχει δυνατότητα αποστολής ήχου και καθαρής εικόνας. Είναι πολύ απλό στη χρήση και εύκολο στην εγκατάσταση. To σύστημα επιτρέπει και την αναμετάδοση της εντολής τηλεχειρισμού, κάτι που επιτρέπει τον έλεγχο της οπτικοακουστικής πηγής από το απόμακρο δωμάτιο.\nΔώστε πρώτος μία αξιολόγηση “Power Plus S508TR Αναμεταδότης εικόνας, ήχου και εντολών τηλεχειριστηρίου 5.8GHz” Ακύρωση απάντησης


Ήπιος ρατσισμός - Proper Man\nHome / Entertainment / Άποψη / Καριέρα & Χρήμα / Μόδα & Στύλ / Σχέσεις & Σεξ / Ήπιος ρατσισμός\nΛευτέρης Ελευθερίου 9:22 PM Entertainment, Άποψη, Καριέρα & Χρήμα, Μόδα & Στύλ, Σχέσεις & Σεξ\nΟ 5ος αιώνας προ Χριστού έχει παρέλθει σχεδόν 2.500 χρόνια πριν από το παρόν. Είναι η κλασική εποχή της αρχαίας Αθήνας. Τώρα, το 2016, όταν συμβαίνει κάτι αναχρονιστικό, δηλαδή όταν, παραδείγματος χάρη, πέφτει το ρεύμα όπως πριν από κάνα τρίμηνο, για 8 ώρες, εκδηλώνουμε την αγανάκτησή μας λέγοντας ότι «έπεσε το ρεύμα για 8 ώρες εν έτει 2016».\nΜε αυτήν τη φράση υπονοούμενο ότι το 2016 είναι το απολύτως πιο εξελιγμένο έτος παγκοσμίως. Αναρωτιέμαι αν ο Πλάτων, για να εκφράσει την αντίθεσή του για εκείνους που μιλούσαν για το Δωδεκάθεο, έλεγε, «αν είναι δυνατόν! Υπάρχουν άνθρωποι που μιλούν ακόμα για το Δωδεκάθεο, εν έτει 389».\nΣημαίνει ότι είμαστε ένα ελάχιστο μέρος της χρονικής πραγματικότητας. Και αυτή κάπως θα ονομαστεί. Παραδείγματος χάρη, όταν στην αρχαία Αθήνα ζούσαν την Κλασική περίοδο, κάπου αλλού στον κόσμο ζούσαν τη Γεωλογική. Αυτός είναι ένας τρόπος για να μπορέσει να συζητήσει κάποιος για τον ρατσισμό. Όταν οι λευκοί είχαν όπλα, οι μαύροι δεν είχαν. Οι λευκοί καθήλωσαν τους μαύρους με τα όπλα και μετά αυτό πέρασε ως κοινωνική αυθαιρεσία, ότι, δηλαδή, οι λευκοί είναι καλύτεροι από τους μαύρους. Έχουν συμπληρωθεί λιγότερα από 150 χρόνια από τότε που ο Αβραάμ Λίνκολν υπέγραψε τη 13η Τροποποίηση, που κατήργησε τη δουλεία. Μπορείς να τα βάλεις με το νόμο, αλλά δεν μπορείς να τα βάλεις με αυτό που από μικρό παιδί μαθαίνεις. Και, φυσικά, μετά τη δουλεία θα ήταν εφικτό να πάνε όλα καλά, αλλά, προφανώς, ουδέν πήγε. Διότι όταν καταργήθηκε η δουλεία, οι μαύροι έπρεπε να συμπεριφέρονται σαν να τους χρωστάνε οι λευκοί. Η επικεφαλίδα δεν ήταν αρκετή. Η κατάργηση ενός πράγματος τόσο φυσιολογικού έπρεπε να περάσει σαν να ήταν μία τεράστια χάρη, απλώς και μόνο επειδή αναίρεσε ένα καθεστώς που, επειδή ήταν κραταιό και εκείνο που γνώριζαν όλοι οι άνθρωποι του Κογκρέσου (και όλοι οι εν ζωή άνθρωποι των ΗΠΑ) ως απόλυτο.\nΤο γεγονός ότι αντιτίθετο με το τι πρέπει να είναι ένα πλάσμα που έρχεται και φεύγει από τη ζωή, το γεγονός ότι ήταν από άκρου εις άκρον παράλογο, δεν είχε κάποια σημασία. Η 13η Τροποποίηση ήταν η έναρξη ενός πολέμου που απλώς μεταφέρθηκε από τα σπίτια στους δρόμους. Όταν η Ρόζα Παρκς δεν σηκώθηκε για να δώσει τη θέση της στη γαλαρία σε ένα λευκό, επειδή το λεωφορείο ήταν γεμάτο, δεν είχε περάσει ένας αιώνας από την Τροποποίηση. Οι μαύροι κάθονταν στη γαλαρία: υπήρχαν θέσεις που ήταν για μαύρους. Αυτό έγινε αποδεκτό από όλους: οι μαύροι σκέφτονταν ότι «τουλάχιστον μας αφήνουν να καθόμαστε στο λεωφορείο» και οι λευκοί ότι «θα έπρεπε να είναι ευγνώμονες που τους αφήνουμε να βρίσκονται στο λεωφορείο». Αλλά αυτά τα βήματα παίρνουν χρόνια για να γίνονται. Θέλει αγώνα και πολύ πολύ μάταιο αίμα.\nΤο πρώτο σπίτι που έμεινα ήταν στο Γαλάτσι. Το δεύτερο σπίτι, επίσης. Περίπου 10 χρόνια από όταν γεννήθηκα, ήρθε μία οικογένεια Αλβανών στην πολυκατοικία. Αυτό ήταν μία πολιτική κίνηση.\nΕπίσης, πριν 3.000 χρόνια ήρθαν κάποιοι στο χώρο που λέγεται Ελλάδα. Οι απόγονοί τους θεωρήθηκαν Έλληνες. Άλλωστε, έχουν περάσει 3.000 χρόνια. Δεν είναι 15 ή 20 ή 25 χρόνια. Θεωρώ το Γαλάτσι την πατρίδα μου. Ωστόσο, έχω καταγωγή από τη Νάξο. Τώρα, για πολλά χρόνια, πηγαίνοντας το καλοκαίρι στο χωριό στο οποίο γεννήθηκαν οι γονείς και οι παππούδες μου, έπρεπε να υιοθετώ ένα σεμνό τρόπο συμπεριφοράς και να ακούω ότι «δεν έχεις περάσει χειμώνα εδώ, δεν ξέρεις πώς είναι». Δηλαδή ζω σε ένα μέρος που οι δικοί μου ήρθαν, ως ξένοι, για να ζήσουν τα τελευταία 35 χρόνια και το θεωρώ δικό μου και όταν πάω στον τόπο καταγωγής μου, οδεύω προς ένα μέρος που αγαπώ πραγματικά και που οι κάτοικοί του θεωρούν ότι δεν είναι δικό μου. Βεβαίως, με την ενηλικίωση και με όλα αυτά, με τις απαιτήσεις του καπιταλισμού, δεν υπάρχουν πια τέτοιες αντεγκλήσεις ή εναντιώσεις. Απλώς πρέπει να είσαι «σκωπτικός» με εκείνον που μιλάει για «την πατρίδα μου» και σιχαίνεται αυτούς που, από άλλους τόπους, ήρθαν να μείνουν εκεί. Κάποια Πακιστανή έμεινε χθες έγκυος. Σε εννιά μήνες θα βγει ο καρπός και μετά από 25 ή 30 χρόνια θα γίνει γονιός. Αυτό θα συνεχιστεί για γενεές ολόκληρες. Και θα φθασουμε, σε 250 χρόνια από σήμερα, να υπάρχει ένα ολόκληρο γενεαλογικό δέντρο που δημιουργήθηκε το 2016. Για ποιο λόγο πρέπει τώρα να εγείρει ιδιοκτησιακές αξιώσεις η παρουσία της Πακιστανής στο χώρο;\nΤώρα, για να είμαστε τελείως ανοιχτόμυαλοι, πρέπει να μη μας νοιάζει να είμαστε τελείως ανοιχτόμυαλοι. Όταν λέμε ότι είμαστε ανοιχτόμυαλοι, είμαστε αυτό που ο Λούι Σι Κέι αποκαλεί «ήπιοι ρατσιστές». Υπάρχουν ασφαλώς οι ρατσιστές, εκείνοι που σιχαίνονταν τους Αλβανούς και τους θεωρούσαν υπανθρώπους και το ίδιο συμβαίνει με τους μαύρους, τους κιτρινιάρηδες και όποιον άλλο. Και υπάρχουν και οι Αμερικανοί, που έφθασαν στη γη, βρήκαν τους Ινδιάνους και έγιναν ρατσιστές με τους Ινδιάνους, αν και οι Ινδιάνοι (τους οποίους αποκάλεσε έτσι ο Χριστόφορος Κολόμβος επειδή νόμιζε ότι έφθασε στην Ινδία) ήταν οι πρώτοι κάτοικοι της γης.\nΚαι υπάρχουν και αυτοί που λένε ότι είναι ανοιχτόμυαλοι. Ανοιχτόμυαλος είναι εκείνος που λέει ότι «πρέπει να είμαστε ανεκτικοί απέναντι στο διαφορετικό». Τώρα, αυτή η φράση που ο Γκυστάβ Φλωμπέρ θα μισούσε για το πόσο κλισαρισμένη είναι, είναι πολύ προσεκτικά επιλεγμένη. Οι λέξεις «ανεκτικοί» και «διαφορετικό» δίνουν τον τόνο για τον ήπιο ρατσισμό. Είναι σαν να λες, «ναι, είμαστε ανώτεροι, ναι, είναι κατώτεροι, αλλά, εντάξει, έτσι είναι η ζωή». Και αυτό μπορεί να μην είναι το ίδιο ρατσιστικό με το «τα σκουπίδια πρέπει να πεθάνουν», αλλά είναι ρατσιστικό. Ας πούμε ότι μπαίνεις σε μία τράπεζα και ένας μαύρος κάθεται πίσω από ένα γραφείο και φτιάχνει λογαριασμούς (όχι σε γκισέ, σε γραφείο). Όταν σκεφτείς, «δεν ντρέπονται να έχουν ένα μαύρο σε σημαίνουσα θέση;», είσαι ρατσιστής. Όταν σκεφτείς, «μπράαααααβο, πολύ καλά τα κατάφερε», δηλαδή όταν κάνεις αναφορά σε κάτι αξιοσημείωτο, είσαι ήπιος ρατσιστής. Διότι δεν το θεωρείς φυσιολογικό να συμβαίνει και το θεωρείς ανάδειξη προόδου, μόνο που ακόμα και η ίδια η αντίδρασή σου δείχνει ότι δεν είναι. Το ίδιο συμβαίνει με τον έμφυλο ρατσισμό: μετά από 90 χρόνια ακόμα μνημονεύουμε την Αμέλια Έρχαρτ, τη Σαμπίχα Γκιόχτσεν και την Έιμι Τζόνσον, τη Μάτα Χάρι.\nΝα καταπολεμάς το ρατσιστή δεν είναι το ίδιο με το να καταπολεμάς το ρατσισμό. Είναι όπως με τη φτώχεια: το να δίνεις σε ένα φτωχό να τρώει δεν απομακρύνει, κατά διάνοια, το μηχανισμό της φτώχεια. Ήδη αναγνωρίζουμε πόσο μάταιες είναι οι φιλανθρωπίες και ξέρουμε ότι το γεγονός ότι συμβαίνουν είναι για να κερδίσει εκείνος που τις κάνει δικαίωμα σε μία μαλακή μετά θάνατον ζωή. Εξαφάνιση του ρατσισμού σημαίνει να βλέπεις ένα μαύρο στο γραφείο της τράπεζας, δύο αγόρια να φιλιούνται στο δρόμο, μία παρέα Αλβανών σε μία καφετέρια και να μη χρειάζεται να σκεφτείς καν, «είναι πολύ ενθαρρυντικό που αυτοί οι άνθρωποι έχουν βρει μία πατρίδα εδώ». «Αυτοί οι άνθρωποι;». Πφφφφ. Να συμπεριφερθείς κανονικά και να μη δώσεις σημασία, επειδή αυτό που βλέπεις είναι κάτι λογικό. Να μην πιλατεύεις (ένα ρήμα που δημιουργήθηκε στη μνήμη του Πόντιου Πιλάτου) μία κατάσταση. Όταν κοντοστέκεσαι και λες ότι αυτό που συμβαίνει δείχνει την πρόοδο του κόσμου, καταργείς απευθείας την ανθρώπινη ελευθεριότητα. Οι άνθρωποι έχουν απευθείας το δικαίωμα να βρίσκονται παντού και, σε αυτό το παντού, να προσπαθούν να φτιάξουν τη ζωή τους με βάση τις ικανότητές τους, δηλαδή τα επίκτητα χαρίσματά τους, τη μυική δύναμή τους ή την οξύνοιά τους ή και τα δύο χωρίς να σχολιάζεται αυτό από κάποιον. Όταν σε μία ατάκα βάζεις τη λέξη «αλλά», τότε η δευτερεύουσα πρόταση είναι εκείνη που εννοείς. Όταν λες, «συγγνώμη, αλλά», δεν ζητάς συγγνώμη. Όταν ζητάς συγγώμη, λες «συγγνώμη». Όταν λες, «δεν είμαι ρατσιστής, αλλά», είσαι ρατσιστής. Δεν υπάρχει «αλλά», όταν δεν είσαι ρατσιστής. Και για αυτό, δεν χρειάζεται καν να πεις ότι δεν είσαι ρατσιστής. Γιατί όταν το λες, λυπάμαι αλλά (και κοίτα τον άνωθεν κανόνα του «αλλά») είσαι.\nΉπιος ρατσισμός Reviewed by Λευτέρης Ελευθερίου on 9:22 PM Rating: 5


Θλίψη στον καλλιτεχνικό χώρο! Πέθανε σε ηλικία 35 ετών – fraptime\nΑρχική/ΚΟΣΜΟΣ/Θλίψη στον καλλιτεχνικό χώρο! Πέθανε σε ηλικία 35 ετών\nΘλίψη στον καλλιτεχνικό χώρο! Πέθανε σε ηλικία 35 ετών\nΟ Liam Scarlett, ο παγκοσμίου φήμης χορογράφος, που απομακρύνθηκε από το Βασιλικό Μπαλέτο πέρυσι, μετά από αξιώσεις σεξουαλικής και κακής συμπεριφοράς, πέθανε σε ηλικία 35 ετών.\nΗ οικογένειά του χαρακτήρισε το συμβάν «τραγικό, πρόωρο θάνατο». Η αιτία θανάτου δεν έχει αποκαλυφθεί. Μια μέρα νωρίτερα, το Βασιλικό Θέατρο της Δανίας είχε ακυρώσει την παράστασή του, λόγω ισχυρισμών για απαράδεκτη συμπεριφορά. Το Βασιλικό Μπαλέτο τον αθώωσε μετά από ανεξάρτητη έρευνα, αλλά ο Βρετανός χορογράφος αποχώρησε.\nΟ Scarlett είχε προσχωρήσει στο Βασιλικό Μπαλέτο το 2006 ως χορευτής και αποσύρθηκε έξι χρόνια αργότερα για να αφιερωθεί στη χορογραφία. Ο καλλιτέχνης ήταν υπεύθυνος για τη δημιουργία ορισμένων από τις μεγαλύτερες, πρόσφατες παραστάσεις, μεταξύ άλλων και “Η Λίμνη Των Κύκνων” το 2018.\nΩστόσο, αναβλήθηκε από τη θέση του τον Αύγουστο του 2019 μετά την εμφάνιση των ισχυρισμών για κακή συμπεριφορά με μαθητές.\nΤο Queensland Ballet της Αυστραλίας ακύρωσε επίσης τη συνεργασία μαζί του. Την Παρασκευή, το Βασιλικό Θέατρο της Δανίας ανακοίνωσε ότι ακυρώνει μια προγραμματισμένη παραγωγή του μπαλέτου Frankenstein, για το οποίο ο Scarlett ήταν ο guest χορογράφος, λόγω φερόμενης κακής συμπεριφοράς προς το προσωπικό το 2018 και το 2019, ανέφεραν οι Times.\nΣε μια δήλωση που ανακοίνωσε η οικογένεια, για τον θάνατό του, είπε: “Σε αυτή τη δύσκολη στιγμή για όλη την οικογένειά μας, θα σας ζητούσαμε να σέβεστε το απόρρητό μας για να μας επιτρέψετε να θρηνούμε την απώλεια μας.”\nΗ Βασιλική Όπερα είπε στο Twitter: «Η σκέψη μας είναι με τους φίλους και την οικογένειά του σε αυτήν την πολύ λυπηρή στιγμή».\nΤο Βασιλικό Μπαλέτο είπε ότι «λυπάται βαθιά όταν άκουσε τα νέα του θανάτου του Liam Scarlett».glance.gr\nΝέα Ερυθραία: Ασύλληπτη τραγωδία στο σπίτι που κάηκε ο 40χρονος – Είχε πεθάνει και η αδερφή του\nΣΥΜΒΑΙΝΕΙ ΤΩΡΑ …ΕΚΤΑΚΤΟ….ΡΑΓΔΑΙΕΣ ΕΞΕΛΙΞΕΙΣ…..\nΤραγωδία …. Λεωφορείο έπεσε σε χαράδρα….ΔΥΣΤΥΧΩΣ ΥΠΑΡΧΟΥΝ ΝΕΚΡΟΙ ……\nΕΚΤΑΚΤΟ ΤΩΡΑ….ΡΑΓΔΑΙΕΣ ΕΞΕΛΙΞΕΙΣ……..\nΕΚΤΑΚΤΟ ΕΙΝΑΙ ΕΠΙΣΗΜΟ | ΣΚΛΗΡΗ ΣΤΡΑΤΙΩΤΙΚΗ ΕΠΙΘΕΣΗ ΤΗΣ ΡΩΣΙΑΣ ΣΤΗΝ ΤΟΥΡΚΙΑ !!\nEKTAKTO – ΜΟΛΙΣ ΑΝΑΚΟΙΝΩΘΗΚΕ….Τώρα ΠΥΡΟΒΟΛΗΣΑΝ & μαχαίρωσαν βουλευτή…


Πάτρα: Μετακινήσεις και νέες αρμοδιότητες αντιδημάρχων – Skai Patras\nadmin 20:30 7 Ιανουαρίου, 2013\nΤις νέες αρμοδιότητες των αντιδημάρχων και των βοηθών Δημάρχου του Δήμου Πατρέων όρισε με απόφασή του ο Δήμαρχος Πατρέων κ. Γιάννης Δημαράς. Αντιδήμαρχος από τη θέση του Προέδρου του Κοινωνικού Τομέα αναλαμβάνει ο Θεοχάρης Μασσαράς, στον Ανδρέα Φίλια πηγαίνει η δημοτική αστυνομία, την οποία μέχρι πρότινος είχε ο Χαράλαμπος Στανίστας ο οποίος αναλαμβάνει και την αρμοδιότητα Τύπου και Επικοινωνίας. ΠΛηροφορίες αναφέρουν ότι πιθανόν στην ΔΕΥΑΠ θα προταθεί για Πρόεδρος ο Χρήστος Λέγκας.\nΣυγκεκριμένα ο Δήμαρχος ορίζει τους Αντιδημάρχους του Δήμου Πατρέων, με θητεία, εντός της τρέχουσας δημοτικής περιόδου ως εξής:\nΑ) Ορίζει αναπληρωτή Δημάρχου, Αντιδήμαρχο Περιβάλλοντος, Πρασίνου Τοπικής Οικονομίας και Αντιδήμαρχο για θέματα των Δημοτικών Ενοτήτων Παραλίας, Βραχναϊικων και Μεσσάτιδας τον Δημοτικό Σύμβουλο της πλειοψηφίας κ. Γεώργιο Σιγαλό.\nΒ)Ορίζει αναπληρωτή Δημάρχου, Αντιδήμαρχο Έργων, Πολεοδομικού και Κυκλοφοριακού Σχεδιασμού τον Δημοτικό Σύμβουλο της πλειοψηφίας κ. Βασίλειο Λοτσάρη\nΓ)Ορίζει Αντιδήμαρχο Οικονομικής Διαχείρισης και Αξιοποίησης της Δημοτικής Περιουσίας τον Δημοτικό Σύμβουλο της πλειοψηφίας κ. Παναγιώτη Βαφέα.\nΔ)Ορίζει Αντιδήμαρχο Διοίκησης και Επικοινωνίας τον Δημοτικό Σύμβουλο της πλειοψηφίας κ. Χαράλαμπο Στανίτσα.\nΕ)Ορίζει Αντιδήμαρχο Καθαριότητας και Διαχείρισης Μηχανολογικού Εξοπλισμού και Πολιτικής Προστασίας τον Δημοτικό Σύμβουλο της πλειοψηφίας κ. Αχιλλέα Γεωργακόπουλο.\nΣΤ)Ορίζει Αντιδήμαρχο Κοινωνικής Πολιτικής, Υγείας και Πρόνοιας τον Δημοτικό Σύμβουλο της πλειοψηφίας κ. Θεοχάρη Μασσαρά.\nΖ) Ορίζει Αντιδήμαρχο Παιδείας, Διαφάνειας και Ηλεκτρονικής Διαβούλευσης τον Δημοτικό Σύμβουλο της πλειοψηφίας κ. Ανδρέα Φίλια.\nΗ) Ορίζει Αντιδήμαρχο Υποστήριξης Δημότη, Εθελοντισμού, Ισότητας Φύλων, και Ένταξης Μεταναστών την Δημοτικό Σύμβουλο της πλειοψηφίας κ. Μαρία Ανδρικοπούλου.\nΘ) Ορίζει Αντιδήμαρχο δημοτικής Ενότητας Ρίου τον Δημοτικό Σύμβουλο της πλειοψηφίας κ. Ιωάννη Μανέτα.\nΑ: Ο Δήμαρχος ορίζει τον δημοτικό σύμβουλο κ. Ιωάννη Γιαλελή ως Βοηθό Δημάρχου σε θέματα Προγραμματισμού και Ανάπτυξης και αποτελεσματικότητας διαδικασιών.\nB. Ορίζει τον δημοτικό σύμβουλο κ. Κωστόπουλο Νικόλαο ως Βοηθό Δημάρχου σε θέματα Αθλητισμού.


Ένα βήμα πριν τα περιοριστικά μέτρα Ίος και Μύκονος - NEWS1\nΈνα βήμα πριν υιοθετηθούν τοπικά μέτρα περιορισμού της μεταδοτικότητας, όπως αυτά που επιβλήθηκαν πριν 15 ημέρες στη Μύκονο, βρίσκονται η Ίος και ξανά η Μύκονος, που έχουν τεθεί από την Επιτροπή επιδημιολόγων σε κατάσταση αυξημένης επιτήρησης, είπε στην τακτική ενημέρωση το απόγευμα της Πέμπτης ο Νίκος Χαρδαλιάς.\nΟ υφυπουργός Πολιτικής Προστασίας και Διαχείρισης Κρίσεων ζήτησε από τις τοπικές αρχές, τους επισκέπτες και τους ελεγκτικούς μηχανισμούς να τηρούν με μεγάλη προσοχή τα μέτρα ατομικής προστασίας και τους κανόνες λειτουργίας, ειδικά στους χώρους υψηλού συγχρωτισμού. Όπως τόνισε, οι έλεγχοι στις περιοχές αυτές θα συνεχιστούν με εντατικότατους ρυθμούς, με ενίσχυση των ελεγκτικών μηχανισμών.\nΈντονη είναι η αύξηση του επιδημιολογικού φορτίου, με σταθερά αυξητικές τάσεις ιδιαίτερα κατά το τελευταίο 10ήμερο, σε Ζάκυνθο, Τήνο, Λευκάδα, Σαντορίνη, Πάρο, Ρόδο είπε ο κ. Χαρδαλιάς.\nΗ επιδημιολογική εικόνα στα νησιά αυτά προκαλεί ανησυχία, επισήμανε, και απηύθυνε έκκληση για πιστή τήρηση των μέτρων, καθώς κάθε περαιτέρω επιβάρυνση ή διασπορά, αναπόφευκτα θα οδηγήσει στην ανάγκη για τοπικά μέτρα περιορισμού της μεταδοτικότητας.\nΟ υφυπουργός παρουσίαση την επιδημιολογική εικόνα της χώρας και τις αλλαγές στον επιδημιολογικό χάρτη, μετά και τη σημερινή συνεδρίαση της Επιτροπής των λοιμωξιολόγων.\nΤο σύστημα κατά των ψευδών ειδήσεων ολοκλήρωσε με επιτυχία τις πρώτες πιλοτικές δοκιμές του\nΜετανάστης από τη Συρία βρήκε και παρέδωσε πορτοφόλι με 1.500 ευρώ\nΣε εξέλιξη η φωτιά σε θαμνώδεις εκτάσεις στο Καπνοχώρι


Κυκλοφορεί το πρώτο γυναικείο Βιάγκρα - BORO από την ΑΝΝΑ ΔΡΟΥΖΑ - boro.gr\nΑρχική / Υγεία / Γυναικολογία / Κυκλοφορεί το πρώτο γυναικείο Βιάγκρα\nΑύγουστος 19, 2015 Γυναικολογία\nΤο πρώτο συνταγογραφούμενο φάρμακο που αυξάνει την ερωτική επιθυμία των γυναικών, ενέκρινε η αρμόδια Αρχή των ΗΠΑ.\nΗ απόφαση της Υπηρεσίας Τροφίμων & Φαρμάκων (FDA) θεωρείται ένα ορόσημο, το οποίο επί χρόνια επιδίωκε η φαρμακευτική βιομηχανία ελπίζοντας ότι θα αναπαράγει την επιτυχία των φαρμάκων για τη στυτική δυσλειτουργία στους άνδρες.\nΩστόσο το νέο φάρμακο συνοδεύεται από αυστηρές προειδοποιήσεις ασφαλείας, διότι μπορεί να μειώσει επικίνδυνα την αρτηριακή πίεση και να οδηγήσει σε απώλεια των αισθήσεων, ιδίως όταν συνδυαστεί με αλκοόλ.\nΤο ίδιο μπορεί να συμβεί και όταν η γυναίκα παίρνει άλλα ευρέως χορηγούμενα φάρμακα – λ.χ. φάρμακα για μυκητιάσεις.\nΤο νέο φάρμακο, που θα αρχίσει να διατίθεται στην αμερικανική αγορά από τον ερχόμενο Οκτώβριο, είθισται να αποκαλείται «γυναικείο βιάγκρα» παρότι έχει εντελώς διαφορετικό μηχανισμό δράσης. Περιέχει την δραστική ουσία φλιμπανσερίνη (flibanserin) και θα διατεθεί με την εμπορική ονομασία Addyi.\nΤο Addyi είχε υποβληθεί για έγκριση άλλες δύο φορές την τελευταία πενταετία, αλλά είχε απορριφθεί.\nΣύμφωνα με ένα πλάνο ασφαλείας που κατήρτισε η FDA, για να μπορεί ένας γιατρός να το χορηγεί θα πρέπει να πιστοποιηθεί, συμμετέχοντας σε ειδική, διαδικτυακή εκπαίδευση.\nΤο ίδιο ισχύει και για τους φαρμακοποιούς, οι οποίοι θα πρέπει επίσης να θυμίζουν στις ασθενείς να αποφεύγουν το αλκοόλ όσο καιρό παίρνουν το φάρμακο.\nΟι δε ασθενείς θα πρέπει να διακόπτουν τη λήψη του, εάν δεν δουν κάποια βελτίωση στην ερωτική επιθυμία τους έπειτα από οκτώ εβδομάδες χρήσης.\nΣε αντίθεση με το βιάγκρα και τα άλλα φάρμακα για τη στυτική δυσλειτουργία, το Addyi δεν λαμβάνεται λίγη ώρα πριν το σεξ, αλλά θα πρέπει να λαμβάνεται καθημερινά, ενώ συνήθως απαιτείται λίγος καιρός έως ότου δουν βελτίωση στην ερωτική επιθυμία τους οι ασθενείς.\nwww.madata.gr / Τα Νέα\nΓίνεται να μείνω έγκυος χωρίς να υπάρχει διείσδυση;\nΙός HPV: Τι μπορεί να προκαλέσει στις γυναίκες;\nΔιαταραχές περιόδου: Ποιες εξετάσεις πρέπει να κάνεις για να βρεις την αιτία


Πάρτι οι Warriors και ''φουλ'' για τον τίτλο! | QUEEN68.gr - Η Βασίλισσα παίζει εδώ /* Custom Cookies Notification Dark */\nΠάρτι οι Warriors και ''φουλ'' για τον τίτλο!\nΟι Warriors έκαναν το ξέσπασμα που όλοι έβλεπαν να έρχεται, νίκησαν στο Cleveland για το 3-1 και πηγαίνουν στην Oracle Arena για να πάρο...\nΟι Warriors έκαναν το ξέσπασμα που όλοι έβλεπαν να έρχεται, νίκησαν στο Cleveland για το 3-1 και πηγαίνουν στην Oracle Arena για να πάρουν τον τίτλο.\nΣτα τρία πρώτα ματς της σειράς, δεν είδαμε ιδιαίτερο ανταγωνισμό, δεν είδαμε αυτό που περιμέναμε. Ο τέταρτος αγώνας των Τελικών ήταν μια εντελώς διαφορετική ιστορία. Οι Cavaliers είχαν το πάθος, το πείσμα και τον εγωισμό, ήθελαν να ισοφαρίσουν στο 2-2, αλλά... Οι Warriors είχαν επιστρέψει μετά από καιρό στα γνωστά τους στάνταρ. Εβαλαν τα σουτ, ένιωσαν δυνατοί, πήραν τους πόντους που χρειάζονταν από τον Curry και τον Thompson, νίκησαν (108-97), έκαναν το 3-1 και γυρίζουν στο San Fransisco για το repeat. Όσο για τους Cavs; Θέλουν να γίνουν η πρώτη ομάδα στην ιστορία που θα γυρίσει από το 3-1 στους Τελικούς, μα δεν δείχνουν να έχουν αρκετά καύσιμα στο ντεπόζιτό τους.\nΤρίποντο, τρίποντο, τρίποντο και ρεκόρ!\nΟ Curry τελείωσε το ματς με 38 πόντους (7/13 τρίποντα), 4 ριμπάουντ και 6 ασίστ. Ο Klay Thompson πρόσθεσε 25 πόντους με 4/9 τρίποντα. Ο Harrison Barnes είχε 14 πόντους με 4/5 τρίποντα και οι Warriors συνολικά 17 εύστοχα. Draymond Green, Andre Iguodala και Shaun Livingston έκαναν ξανά αυτό που χρειαζόταν η ομάδα τους και η νίκη ήρθε στην τέταρτη περίοδο με χαρακτηριστική άνεση. Συνδυάστηκε μάλιστα με ρεκόρ στην ιστορία των Τελικών του ΝΒΑ, καθώς τα 17 εύστοχα τρίποντα, είναι αριθμός που δεν είχε πετύχει κανείς στο παρελθόν. Εγιναν επίσης η πρώτη ομάδα που κέρδισε Τελικό με περισσότερα τρίποντα από δίποντα. Απίστευτα πράγματα...\nΠάλεψε ο LeBron, έβαλε ο Irving, αλλά από εκεί και πέρα... τίποτα\nΟ LeBron James, από την άλλη, φλέρταρε με το triple-double (25 πόντοι, 11/21 σουτ, 13 ριμπάουντ, 9 ασίστ, αλλά και 6 λάθη) αλλά δεν ήταν σε καμία περίπτωση ο κυρίαρχος παίκτης που ξέρουμε. Ο Kyrie Irving σταμάτησε στους 34 με 14/28 προσπάθειες και από εκεί και πέρα το χάος! Jefferson, Tristan Thompson, Shumpert έμειναν στα ρηχά, ο Kevin Love που επέστρεψε μετά τη διάσειση έπαιξε 25 λεπτά για να δώσει 11 πόντους και οι Cavaliers γνώρισαν φυσιολογική (σύμφωνα με τη συνολική τους εικόνα) ήττα. Μπορούν να νικήσουν στην Oracle Arena και να διεκδικήσουν ανατροπή όπως αυτή που έκαναν οι Warriors απέναντι στους Thunder; Θεωρητικά ναι. Πρακτικά όμως αυτό δεν δείχνει τόσο πιθανό.\nΝτέρμπι ολκής στο πρώτο μέρος\nΤο πρώτο δίλεπτο της αναμέτρησης ήταν λέξη... τρελό! 20 πόντοι από τις δυο ομάδες, που στη συνέχεια όπως ήταν λογικό έριξαν στροφές. Οι Cavaliers πατούσαν καλύτερα, ο Tristan Thompson έκανε ό,τι ήθελε στο γυαλί κερδίζοντας το ένα επιθετικό ριμπάουντ μετά το άλλο, όμως κι ο Curry βρήκε ρυθμό, έβαλε δυο τρίποντα και οι Warriors έκλεισαν την πρώτη περίοδο μπροστά στο σκορ έστω και με ένα πόντο (28-29). Το ματς έγινε πολύ πιο σκληρό και αρκετά πιο αργό στις αρχές του δεύτερου δωδεκαλέπτου. Οι επιθέσεις ήταν λιγότερες, η ταχύτητα και ο ρυθμός έπεσαν και οι δυο ομάδες πρόσεχαν κάθε μπάλα και κάθε κατοχή. Ήταν κάπως περίεργο να βλέπεις τους φιλοξενούμενους διστακτικούς, όμως ήταν φανερό ότι είχαν καταλάβει πόσο κρίσιμο ήταν το Game 4 και έτσι το αντιμετώπισαν. Δεν πήραν πολλά τρίποντα και ακολούθησαν τους γηπεδούχους, που πήγαν στα αποδυτήρια με +5 (55-50) σε ένα σκληρό πρώτο μέρος που είχε 9 λάθη και άφησε υποσχέσεις για σπουδαία συνέχεια.\nΞέσπασμα των Warriors στην τρίτη περίοδο και... καληνύχτα σας!\nΤι είδαμε στο ξεκίνημα της τρίτης περιόδου; Δυο τρίποντα του Curry, ένα του Thompson και τη διαφορά στο καλάθι (63-61) εν ριπή οφθαλμού. Οι Cavs που υπό φυσιολογικές συνθήκες θα "πάγωναν", δεν το έκαναν. Κρατήθηκαν μπροστά στο σκορ, αλλά όχι για πολύ. Οι "Splash Brothers" είχαν πάρει φωτιά, οι Warriors έπαιζαν ξανά σπουδαίο μπάσκετ και πήραν και το προβάδισμα (69-72) για να αισθανθούν ξανά Πρωταθλητές. Οι αψιμαχίες έδωσαν μια πιο... ενδιαφέρουσα γεύση στο παιχνίδι, το 77-79 στο τέλος του δωδεκαλέπτου άφηνε τα πάντα ανοιχτά και το momentum έδειχνε να βρίσκεται στο μέρος των φιλοξενούμενων.\nΟ Iguodala κι ο Livingston πήραν την κατάσταση στα χέρια τους και το τρίποντο του Harrison Barnes (84-93) έμοιαζε με μαχαιριά στην καρδιά των Cavaliers που πέταξαν πολλές ευκαιρίες και πλήρωσαν ένα κακό διάστημα λίγων λεπτών. Κι όταν ο Curry έκανε το 86-96, όλα τελείωσαν. Ο κόσμος το κατάλαβε, οι Cavaliers το ίδιο και όλοι ξεκίνησαν να σκέφτονται το πέμπτο ματς της σειράς. Ενα πέμπτο ματς που θα είναι φιέστα για τους GSW και τελικός επιβίωσης για τους "Ιππότες". Τα ξημερώματα της Τρίτης, στις 04:00 Ελλάδας.\nQUEEN68.gr - Η Βασίλισσα παίζει εδώ: Πάρτι οι Warriors και ''φουλ'' για τον τίτλο!


Σέφιλντ Γιουνάιτεντ - Γουέστ Μπρομ 2/2 | Προγνωστικά για Στοίχημα\n2/2/2021 Σέφιλντ Γιουνάιτεντ - Γουέστ Μπρομ 2 - 1\n28/11/2020 Γουέστ Μπρομ - Σέφιλντ Γιουνάιτεντ 1 - 0\n23/2/2019 Γουέστ Μπρομ - Σέφιλντ Γιουνάιτεντ 0 - 1\n14/12/2018 Σέφιλντ Γιουνάιτεντ - Γουέστ Μπρομ 1 - 2\n30/1/2010 Γουέστ Μπρομ - Σέφιλντ Γιουνάιτεντ 3 - 1\n29/8/2009 Σέφιλντ Γιουνάιτεντ - Γουέστ Μπρομ 2 - 2\n12/2/2008 Γουέστ Μπρομ - Σέφιλντ Γιουνάιτεντ 0 - 0\nΑνάλυση: Ντέρμπι ουραγών\nΝτέρμπι ουραγών στο «Μπράμαλ Λέιν», με την τελευταία Σέφιλντ Γιουνάιτεντ να υποδέχεται την προτελευταία Γουέστ Μπρομ.\nΛίγες μέρες μετά το «διπλό» στην Μάντσεστερ Γιουνάιτεντ, μετέβη ξανά στο Μάντσεστερ για να παίξει με την πρωτοπόρο Σίτι, αλλά αυτή τη φορά γνώρισε την ήττα με 1-0. Σε δεύτερο ρόλο στο παιχνίδι, βρέθηκε πίσω μόλις στο 9’ και δεν μπόρεσε να αντιδράσει, έχοντας παθητικό ρόλο. Χρειάστηκε τρεις σπουδαίες επεμβάσεις του Ράμσντειλ στο δεύτερο μέρος, ενώ είχε μονάχα μια ευκαιρία, ένα «φαρμακερό» σουτ του Φλεκ στο 86’ που πέρασε δίπλα από το δοκάρι.\n«Παίξαμε με μια ομάδα παγκόσμιας κλάσης που βρίσκεται σε εξαιρετικό σερί. Αν δεχτείς γκολ νωρίς στην έδρα της, βρίσκεται με την πλάτη στον τοίχο, όμως δώσαμε στους εαυτούς μας ευκαιρία να πάρουμε κάτι από το παιχνίδι στο τέλος. Δυστυχώς δεν τα καταφέραμε», δήλωσε μετά το παιχνίδι ο τεχνικός της, Γουάιλντερ.\nΣτο 2-0-4 το ρεκόρ της στα έξι τελευταία, τις τρεις τελευταίες αγωνιστικές έπαιξε απέναντι σε Τότεναμ, Μάντσεστερ Γιουνάιτεντ και Μάντσεστερ Σίτι, καταφέρνοντας να πάρει τρεις βαθμούς κόντρα στους «κόκκινους διαβόλους». Παραμένει στην τελευταία θέση και στο -13 από τη ζώνη του υποβιβασμού μετά τη προχθεσινή μεγάλη νίκη της Μπράιτον επί της Τότεναμ. Πολύ κρίσιμο το σημερινό παιχνίδι, αφού υποδέχεται την προτελευταία Γουέστ Μπρομ, με την οποία τη χωρίζουν τέσσερις βαθμοί.\nΑγωνιστικά Νέα: Επέστρεψε ως αλλαγή κόντρα στην Μάντσεστερ Σίτι ο φορ ΜακΜπέρνι (14/1) και διεκδικεί θέση στο αρχικό σχήμα για το σημερινό. Από τεστ ετοιμότητας θα περάσουν οι αριστεροί μπακ Στίβενς (15/0) Ρόμπινσον (8/0) κι ο αριστερός χαφ Όσμπρον (12/0). Σταθερά εκτός ο στόπερ Ο’ Κόνελ (2/0), ο αμυντικός μέσος Μπέργκε (13/1) κι ο φορ Μουσέ (6/0).\nΤην περασμένη αγωνιστική έφερε ισοπαλία 2-2 με την Φούλαμ στην έδρα της. Είχε μεγάλα προβλήματα στην άμυνα στο πρώτο μέρος, βρέθηκε πίσω στο 10’, ενώ η αντίπαλος της είχε δοκάρι κι άλλη μια μεγάλη ευκαιρία για το 0-2. Μπήκε δυνατά στην επανάληψη κι έφερε… τούμπα το ματς με τους Μπάρτλι (47’) και Περέιρα (66’), ενώ ο πρώτος είχε καλή στιγμή για στο 3-1. Τελικά πλήρωσε άλλη μια αδράνεια στην άμυνα και ισοφαρίστηκε στο 77’ για το τελικό 2-2.\n«Με τις αμυντικές μας αδυναμίες χρειαζόμασταν τρία γκολ, αλλά δεν τα καταφέραμε. Κάναμε καταπληκτική προσπάθεια για σκοράρουμε 3ο, αλλά τα δύο γκολ έπρεπε να είναι αρκετά. Έχουμε δείξει ότι μπορούμε να δημιουργούμε περισσότερες ευκαιρίες από όταν ήρθα στην ομάδα. Θέλω να χτίσουμε σ’ αυτό», δήλωσε μετά το παιχνίδι ο τεχνικός της, Αλαρντάις.\nΈχει μόλις μια νίκη στα 11 τελευταία (1-3-7) και παραμένει σε δύσκολη θέση για την παραμονή, όντας προτελευταία και στο -9 από τη ζώνη του υποβιβασμού. Έχει με διαφορά τη χειρότερη άμυνα της κατηγορίας, μετρώντας δεχτεί 50 γκολ παθητικό σε 21 παιχνίδια και αν δε βελτιωθεί ανασταλτικά, δύσκολα θα αποφύγει τον υποβιβασμό. Πολύ κρίσιμο το σημερινό, αφού αντιμετωπίζει την ουραγό Σέφιλντ Γιουνάιτεντ. Μακριά από την έδρα της, έχει μόλις μια ήττα στα πέντε τελευταία σε πρωτάθλημα και Κύπελλο (1-3-1), έχοντας πάρει «διπλό» στην έδρα της Γουλβς και ισοπαλίες απέναντι σε Μάντσεστερ Σίτι και Λίβερπουλ.\nΑγωνιστικά Νέα: Από τεστ ετοιμότητας θα περάσει ο εξτρέμ Ντιανγκανά (15/1). Έκανε ντεμπούτο ως αλλαγή ο νεοφερμένος Σενεγαλέζος φορ Ντιάνγκ, ο οποίος ξεχώρισε αμέσως με την εμφάνιση του και δεν αποκλείεται να βρεθεί στο αρχικό σχήμα.\nΠαιχνίδι ανάμεσα στις δύο τελευταίες της βαθμολογίας και τη δεδομένη στιγμή τις επικρατέστερες για να υποβιβαστούν. Η Σέφιλντ Γιουνάιτεντ εξέπληξε όλο τον κόσμο με το «διπλό» στην έδρα της Μάντσεστερ Γιουνάιτεντ, παρόλα αυτά αυτό από μόνο δεν αρκεί για να δίνεται φαβορί σε τέτοιες τιμές στο σημερινό. Η Γουέστ Μπρομ προβληματίζει ανασταλτικά, αλλά μακριά από την έδρα της είναι άκρως ανταγωνιστική στα τελευταία παιχνίδια, έχοντας πάρει «διπλό» στην έδρα της Γουλβς και ισοπαλίες με Μάντσεστερ Σίτι και Λίβερπουλ. Η μεταγραφή του Ντιάνγκ φάνηκε με το… καλημέρα ότι θα της δώσει επιθετική πνοή, συνθέτοντας ένα πολύ επικίνδυνο δίδυμο με τον Περέιρα στο δεύτερο ημίχρονο του αγώνα με την Φούλαμ. Το θεωρούμε πιο ισορροπημένο από ότι δείχνουν οι αποδόσεις (το 2 έφτασε στο 4.40) κι αν έπρεπε να στοιχηματίσουμε στο συγκεκριμένο παιχνίδι θα πηγαίναμε με την αξία που είναι δεξιά.\n41' Phillips Matthew\n56' Bogle Jayden\n73' Sharp Billy\n82' Fleck John\n84' Mcgoldrick David\n90' Pereira Matheus\n23/2/2019 Γουέστ Μπρομ Σέφιλντ Γιουνάιτεντ 0 - 1\n14/12/2018 Σέφιλντ Γιουνάιτεντ Γουέστ Μπρομ 1 - 2\n30/1/2010 Γουέστ Μπρομ Σέφιλντ Γιουνάιτεντ 3 - 1\n29/8/2009 Σέφιλντ Γιουνάιτεντ Γουέστ Μπρομ 2 - 2\n12/2/2008 Γουέστ Μπρομ Σέφιλντ Γιουνάιτεντ 0 - 0\n€ 504,654 66.9%\n€ 98,300 13.0%\n€ 151,883 20.1%\n€ 18,844 43.5%\n€ 24,443 56.5%\n» Ο Onironautis, με το υψηλότερο yield +9.88% στο σημείο X έπαιξε: X\nΗ ομάδα Γουέστ Μπρομ έχανε στο ημίχρονο στους τελευταίους 8 αγώνες στη διοργάνωση Πρέμιερ Λιγκ.\nΗ ομάδα Γουέστ Μπρομ δεν έχει κερδίσει στους τελευταίους 10 από 11 αγώνες στη διοργάνωση Πρέμιερ Λιγκ.\nΣτους τελευταίους 7 αγώνες της ομάδας Γουέστ Μπρομ, μπήκαν περισσότερα από 2.5 γκολ (σε όλες τις διοργανώσεις).\nΗ ομάδα Σέφιλντ Γιουνάιτεντ έχασε στους τελευταίους 5 από 6 αγώνες εντός έδρας στη διοργάνωση Πρέμιερ Λιγκ.\n1.93 3.20 3.50 1.95 1.65 1.23 1.26 1.68\n2.55 2.00 3.90 1.78 1.80\n2.87 1.91 3.55 26.00\n1: Στοιχημα-τζης 1, Στοιχημα-τζης 2, Στοιχημα-τζης 3, Στοιχημα-τζης 4, Arisfc8, arhokubanos, geopan44, tvrakas, nektarios63, archlord45, balafaras, rodis, spiros1968, MasterGuru, mike299199, sakis10ss, dimitris55, DIMSKORD, Zhkos, vasw, Rivera, overos, ioannisathan, vlasis, gvachtan, giwrgos444, elis1955, Saimis, yolo\nX: Στοιχημα-τζης 30, Στοιχημα-τζης 31, Στοιχημα-τζης 32, Στοιχημα-τζης 33, Στοιχημα-τζης 34, Στοιχημα-τζης 35, Στοιχημα-τζης 36, Στοιχημα-τζης 37, Στοιχημα-τζης 38, leviathan13, sfakste, Roundlighter, seferis2, dpolichron, sakisz, iraklis3, Onironautis, maestro, dimitrisp69, takis, indianos, KillahBet11, wolf4, EL_GRECO, artofbet1X2, SunGunWest\n2: Στοιχημα-τζης 56, Στοιχημα-τζης 57, Στοιχημα-τζης 58, Στοιχημα-τζης 59, Στοιχημα-τζης 60, Στοιχημα-τζης 61, Στοιχημα-τζης 62, Στοιχημα-τζης 63, Στοιχημα-τζης 64, davidoff-gr, paixtoureto, octavia, kleovoulos, thanasis1963, Tsiros22, aporos, manzach, Juve-paok, Skylos4444, aaaa811, MANOSG, fanischar, zel, ominus, skentkX\nX2: kosgoz, metrbymetr, mikewolf13-2013, gEOkR7, Takis69, PROKOS, Virtouozos, maranos1\nOver: Στοιχημα-τζης 91, vonitsa13, spiros1968, koraki0k, Percules, Loukoumas, overakias66, panoramix, Goalsfromexcel13, skerveles13, Krokus, Delkargos\nUnder: Στοιχημα-τζης 103, Στοιχημα-τζης 104, wolf4\nΗμ.1: spiros1968, Avogias, Ioannis\nΗμ.X: Στοιχημα-τζης 109, wolf4\nΗμ.2: Στοιχημα-τζης 111, Στοιχημα-τζης 112, Στοιχημα-τζης 113, Στοιχημα-τζης 114, Στοιχημα-τζης 115, Στοιχημα-τζης 116, Στοιχημα-τζης 117, Στοιχημα-τζης 118, Στοιχημα-τζης 119, Στοιχημα-τζης 120, Στοιχημα-τζης 121, Στοιχημα-τζης 122, Στοιχημα-τζης 123, anetareee\nGoal: Στοιχημα-τζης 125, vonitsa13, metrbymetr, spiros1968, thanasis1963, koraki0k, Percules, mz1968, overakias66, Goalsfromexcel13, Ireland, karf100, KillahBet11, Ioannis, yolo, Ouzowert\nNo Goal: ioannisathan, wolf4\n2-3 Goals: dimkoufo, logikosgauros, thanasis1963, apo123, kostas05, Luis1915, telosagras88\n4-6 Goals: Στοιχημα-τζης 150, Στοιχημα-τζης 151, ioannis59


Στον Ατρόμητο ως το 2022 ο Θεοδωράκης • Tvkosmos - Τηλεόραση ΚΟΣΜΟΣ ΡΟΔΟΣ - TvKosmos.gr\n27 Σεπτεμβρίου, 2020, 11:47 μμ\nΑρχική Αθλητικά Στον Ατρόμητο ως το 2022 ο Θεοδωράκης • Tvkosmos\nΣτον Ατρόμητο ως το 2022 ο Θεοδωράκης • Tvkosmos\nΚάτοικος Περιστερίου θα παραμείνει ως το 2022 ο Χρήστος Θεοδωράκης. Ο νεαρός τερματοφύλακας ανανέωσε τη συνεργασία του με τον Ατρόμητο, τον οποίο χαρακτήρισε οικογένειά του.\nΣυγκεκριμένα, ανέφερε: «Με μεγάλη μου χαρά υπογράφω σήμερα το νέο μου συμβόλαιο στην ομάδα που νιώθω σαν οικογένεια μου. Μια ομάδα που έχω πραγματικά μεγαλώσει, ανελιχθεί ποδοσφαιρικά και αποτέλεσε το ποδοσφαιρικό μου διαβατήριο για την κλήση μου στην Εθνική Ομάδα των Ελπίδων.\nΗ σχετική ανακοίνωση των «κυανόλευκων», αναφέρει: «Στον Ατρόμητο μέχρι το 2022 ο Χρήστος Θεοδωράκης!\nΠροηγούμενο άρθροΡουσφέτια και στην ΕΛΑΣ καταγγέλλουν οι συνδικαλιστές\nΕπόμενο άρθροΠάνω από 100 οι νεκροί διαδηλωτές μετά την παρέμβαση του στρατού


μικρά εορτολογικά...: Νοεμβρίου 25: Αικατερίνης πανσόφου και μεγαλομ.\nΤον κατά πλάτος βίο της αγίας διαβάστε εδώ\nΗ αγία Αικατερίνα είχε φτάσει στην κορυφή όλων των αρετών. Σωματική ομορφιά, περιουσία, κοινωνική θέση και πάνω απ όλα σε πολύ νεαρή ηλικία ήταν ήδη πανεπιστήμων.Για τον κόσμο εξέφραζε τον τέλειο άνθρωπο και την ιδανική φιλόσοφο, για τον Χριστό όμως ήταν ατελής και τυφλή. Της έλειπε αυτό το Μοναδικό και Ουσιαστικό, το οποίο το βρήκε όταν μνηστεύθηκε δηλαδή αφιέρωσε την ανεκτίμητη ύπαρξη της στον Ανεκτίμητο Νυμφίο Χριστό. Μακάρι να φωτίζει και να συμπορεύεται στην καλή αυτή αναζήτηση κάθε διανοούμενο, μελετητή και διψασμένο νέο επιστήμονα. Μακάρι να βοηθά κάθε ερευνητή να κρατά ζωντανό τον ακριβή συνδυασμό έρευνας και πίστης, θρησκείας και επιστήμης, Χριστού Σοφίας και θύραθεν παιδείας.Γιατί η δαιμονική και αλαζονική σοφία του κόσμου μας εξουθένωσε και η ψευδώνυμη γνώση μας θανάτωσε.\nΑναρτήθηκε από π Παντελεήμων Kρούσκος στις 25 Νοεμβρίου


Γιατί πρέπει να φύγετε εγκαίρως: 3 εξηγήσεις - Ψυχολογία - 2020\nΓιατί πρέπει να φύγετε εγκαίρως: 3 εξηγήσεις\nΔεν έχει σημασία ακόμη και πού πρέπει να φύγετε: από μια χρονολογημένη συνάντηση, κόμματα, από την εργασία. Ο κανόνας έγκαιρης φροντίδας είναι δίκαιος στις εργασιακές σχέσεις, στις φιλικές και ξεπερασμένες σχέσεις αγάπης. Η Veronika Khatskevich δίνει τρεις εξηγήσεις που επιβεβαιώνουν αυτόν τον κανόνα.\nΠηγαίνετε σε ένα νέο επίπεδο\nΗ έγκαιρη φροντίδα είναι μια εγγύηση ότι δεν θα έχετε οξεία ουλές στην ψυχή σας και μια αίσθηση ενοχής που δηλητηριάζει τη ζωή σας. Δώστε στον εαυτό σας και στον πρώην άνδρα σας την ελευθερία να είστε ευτυχείς - αν και από άλλες απόψεις. Με την ευκαιρία, δεν είναι για τίποτα που λένε ότι "αφήνουμε να επιστρέψουμε". Συχνά, με την παύση της οδυνηρής σχέσης, τόσο εσείς όσο και ο σύντροφός σας πηγαίνετε σε ένα νέο στάδιο της εξέλιξής σας, στο οποίο συμπίπτει πλήρως και δημιουργείτε ένα ζευγάρι, μόνο τώρα αρμονικό, ειλικρινές, επικεντρωμένο ο ένας στον άλλο.\nΘυμηθείτε: οι σχέσεις είναι υγιείς και γόνιμες μόνο όταν βασίζονται στην ανταλλαγή, την επιστροφή και την αλληλεπίδραση. Δεδομένου ότι ένας χορός ζευγαριού διακόπτεται όταν ένας συνεργάτης ξεχνάει τον άλλον, η σχέση τελειώνει όταν κάποιος αρχίζει να βάζει τον εαυτό του και τις ανάγκες και τα συμφέροντά του πάνω από τις ανάγκες και τα συμφέροντα του άλλου.\nΕλέγχετε το δικό σας πεπρωμένο\nΚοιτάξτε την κατάσταση από μέσα, ακούστε τη διαίσθησή σας: αν σε αυτές τις σχέσεις αισθάνεστε συγκλονισμένοι, δυσαρεστημένοι, εξαντλημένοι, αφήστε χωρίς καθυστέρηση μιας στιγμής. Γράφουμε το σενάριο της ζωής μας και σε κάθε στιγμή μπορούμε να το αλλάξουμε μόλις αισθανόμαστε ότι γύρισε λάθος δρόμο. Είναι στην δύναμή μας να αφήσουμε θετικές αλλαγές στη ζωή μας ή να παραμείνουμε στο συναισθηματικό βάλτο που μετατρέπει τη ζωή μας σε γκρίζα και χωρίς νόημα.\nΘα είσαι πιο ευτυχισμένος\nΜη φοβάστε να κάνετε κάποιο λάθος! Μην φοβάστε την αντίδραση των άλλων. Οι σχέσεις είναι πάντοτε θέμα δύο, και η έξοδος από αυτές δεν κάνει εσένα ή τον πρώην συνεργάτη σας κακό. Απλά είστε διαφορετικοί και δεν ταιριάζετε πλέον. Αναλάβετε την ευθύνη για την ευτυχία σας και είστε σίγουροι για την απόφασή σας να φύγετε. Και στη συνέχεια ένα νέο νόημα, μια νέα αγάπη, μια νέα ζωή θα σας περιμένει στην επόμενη στροφή.\nΌλες αυτές οι τρεις εξηγήσεις με τις οποίες λειτουργεί η Βερόνικα Χάτσκεβιτς, παρουσιάζουν ένα σημαντικό σημείο. Ο χρόνος είναι ο πιο σημαντικός πόρος μας, επειδή ο πόρος είναι αναντικατάστατος. Κλείστε το βαρετό βιβλίο, αφήστε μια κακή ταινία, ολοκληρώστε τις αντιπαραγωγικές σχέσεις εγκαίρως. Μετά από όλα, θα σας δώσει χρόνο και ευκαιρία να είστε ευχαριστημένοι.\nΕάν σας φαίνεται ότι η κορύφωση είναι κοντά, θυμηθείτε αυτούς τους 4 κανόνες\nΕάν κάνετε αυτά τα 4 πράγματα, δεν διαφέρουν από τις περισσότερες γυναίκες.\n3 φάλαινες, που διατηρεί την οικογενειακή ζωή\n7 καυγάδες, αναρροφάται από το δάχτυλο, που συμβαίνουν σε κάθε ζευγάρι\nCopyright 2020 \_ none \_ Γιατί πρέπει να φύγετε εγκαίρως: 3 εξηγήσεις


Γενική δοκιμή για τη σύνοδο της G8 | Πολιτική | DW | 29.05.2007\nΓενική δοκιμή για τη σύνοδο της G8\nΕπεισοδιακή ήταν η κατάληξη διαδήλωσης 4.000 περίπου αντιπάλων της παγκοσμιοποίησης που πραγματοποιήθηκε χθες στο Αμβούργο με αφορμή τη συνάντηση Ευρωασιατικού Διαλόγου. Η αστυνομία χρησιμοποίησε πυροσβεστικές αντλίες για να διαλύσει τους διαδηλωτές και να σβήσει πυρπολημένα οδοφράγματα.\nΚριτική στο σχεδιασμό της αστυνομίας κατά τη χθεσινή διαδήλωση στο Αμβούργο.\nΑργά τα μεσάνυχτα επήλθε τελικά ηρεμία και δεν υπήρξαν άλλα επεισόδια κατά τη διάρκεια της νύχτας. Ο απολογισμός είναι 179 αστυνομικοί ελαφρά τραυματίες, από δακρυγόνα, δύο εκ των οποίων μεταφέρθηκαν σε νοσοκομείο. Τραυματισμένοι επίσης δύο διαδηλωτές. Η αστυνομία προχώρησε στην προσωρινή κράτηση 34ων ατόμων άλλα 86 οδηγήθηκαν στο τμήμα για εξακρίβωση στοιχείων.\nΑπό το απόγευμα χθες το Αμβούργο ήταν επί ποδός. Οι διαδηλωτές διαμαρτύρονταν για τα δρακόντεια μέτρα ασφαλείας στα οποία είχε καταφύγει η αστυνομία με την ασφυκτική επιτήρηση της πορείας. Η αστυνομία από την άλλη είχε κινητοποιήσει ισχυρές δυνάμεις για τις διαδηλώσεις στο Αμβούργο ως γενική δοκιμή για την επικείμενη σύνοδο της ομάδας των οχτώ (G8) την ερχόμενη εβδομάδα στο Χαϊλιγκεντάμ της ανατολικής Γερμανίας.\nΗ επίτροπος Εξωτερικών υποθέσεων της ΕΕ Μπενίτα Φερέρο Βάλντνερ δυσκολεύεται να κατανοήσει το λόγο των διαδηλώσεων κατά της συνάντησης και των πολιτικών συζητήσεων, ανάμεσα σε 45 χώρες από την Ευρώπη και την Ασία. «Αναρωτιέμαι, γιατί διαμαρτύρονται τόσο δραστικά. Συζητήσαμε τα ανθρώπινα δικαιώματα και θα τα βάλουμε στην ημερίσια διάταξη. Υπάρχει ήδη μια ανοιχτή ανταλλαγή απόψεων για το θέμα. Χωρίς διάλογο δεν μπορούμε ποτέ να καταφέρουμε και να προωθήσουμε κάτι», σημειώνει η κ. Φερέρο Βάλντνερ.\nΗ συνάντηση της ΕΕ με 16 χώρες της Ασίας, μεταξύ αυτών Κίνα, Ινδία, Ιαπωνία και Νότια Κορέα έχει στόχο την εμβάθυνση της συνεργασίας, πολιτικής, οικονομικής, πολιτιστικής. Συγκεκριμένα αποτελέσματα δεν αναμένονται, ούτε στο θέμα της προστασίας του κλίματος που είναι ψηλά στην ατζέντα της γερμανικής προεδρίας.\nΟ υπουργός Εξωτερικών της Κίνας Γιανγκ Γιετσί αποσαφήνισε ότι η χώρα του δεν θα συναινέσει σε δεσμευτικές διεθνείς συμφωνίες, η Κίνα, ως αναπτυσσόμενη χώρα δεν είναι υπεύθυνη για το φαινόμενο του θερμοκηπίου. «Η Κίνα χρειάζεται μεγαλύτερη εξέλιξη, Υπάρχουν ακόμη πάρα πολλοί άνθρωποι στην Κίνα που ζουν κάτω από το όριο της φτώχειας. Πρέπει λοιπόν να βρούμε μία ισορροπία ανάμεσα στην οικονομική ανάπτυξη, την προστασία του περιβάλλοντος και την αποτροπή της αλλαγής του κλίματος».\nΣτο τραπέζι των συζητήσεων είναι επίσης το αυξανόμενο έλλειμμα στο εμπορικό ισοζύγιο με τη ραγδαία αναπτυσσόμενη Κίνα, αλλά στο θέμα του περιβάλλοντος όπου οι Ηνωμένες Πολιτείες αξιοποιούν και την απροθυμία της Κίνας, ο Γερμανός υπουργός Εξωτερικών Φρανκ Βάλτερ Σταιμάγιερ καταβάλει προσπάθειες μέχρι την τελευταία στιγμή. «Υπάρχουν διαφορετικές απόψεις ανάμεσα στις δύο πλευρές του Ατλαντικού για δεσμευτικές συμφωνίες και σαφή όρια και εδώ πρέπει να δούμε, εάν υπάρξει προσέγγιση μέσα στις επόμενες ημέρες μέχρι την έναρξη της συνόδου των οχτώ στο Χαϊλιγκεντναμ», λέει ο κ. Σταϊνμάγιερ. Είναι το επόμενο μεγάλο ραντεβού για πολιτικούς αστυνομία και διαδηλωτές.\nΜόνιμος σύνδεσμος http://p.dw.com/p/Aush


Το αφιέρωμα του «Μagnesiasports» για τα 83 χρόνια του Ολυμπιακού Βόλου - Magnesia News\nΑρχική ΠΟΔΟΣΦΑΙΡΟ FOOTBALL LEAGUE Το αφιέρωμα του «Μagnesiasports» για τα 83 χρόνια του Ολυμπιακού Βόλου\nΔημοσιεύθηκε 02/06/2020 21:33\n«83 ετών ο Ολυμπιακός Βόλου. Εκεί είμαι κι εγώ» λέει ο Ιάσων Χατζής στο «Magnesiasports», προσπαθώντας να ξεχωρίσει όλα τα γεγονότα που ο ίδιος έζησε ως εξωδιοικητικός αρχικά και στη συνέχεια ακόμη και ως αντιπρόεδρος του Ολυμπιακού Βόλου, μέχρι και το 1979. Στα γραφεία του Ερασιτέχνη, κοιτά τα κύπελλα και τα μετάλλια που βρίσκονται στην τροπαιοθήκη και συνεχίζει να σχολιάζει: «Από το 1979 που έφυγα λόγω κάποιων καταστάσεων έκανα 32 χρόνια να πάω στο γήπεδο».\n83 ετών λοιπόν γίνεται σήμερα ο Ολυμπιακός Βόλου, με γενέθλια ημέρα τη 2α Ιουνίου 1937, αν και ως οντότητα άρχισε ήδη στην περιοχή του Αγίου Κωνσταντίνου Βόλου να δημιουργείται το 1935. Εκεί τα παιδιά της γειτονιάς δημιούργησαν τον «Μικρό Ολυμπιακό», για να έρθει η επισημοποίηση το 1937 με πρώτο πρόεδρο και πρωτεργάτη αυτής της προσπάθειας τον Απόστολο Πουργιά ως Ολυμπιακός Βόλου. Από το 1935 οι παίκτες της β’ ομάδας του Κενταύρου Βόλου ασχολούνταν με τον «μικρό αδελφό» του Ολυμπιακού Πειραιώς όπως έλεγαν τότε, για να αλλάξουν τα δεδομένα στη συνέχεια και η ομάδα του Βόλου να αποκτήσει επίσημη υπόσταση. H υπόσταση νομικά έλαβε σάρκα και οστά τον επόμενο Ιούλιο, και από εκεί άρχισε η μακρόχρονη πορεία.\nο Ιάσων Χατζής\nΟι δυνατές ρίζες\nΑπό τα πρώτα αποδυτήρια του συλλόγου στο μαγαζί της οδού Μεφσούτ και τη χρήση του γηπέδου στην έκταση του κυνηγετικού συλλόγου στον Άναυρο (που ο Ολυμπιακός Βόλου δεν κατάφερε ποτέ να τον κάνει ιδιόκτητο) πέρασαν χρόνια, με παρουσίες στην Α’ Εθνική, με ευρωπαϊκή πορεία, έστω κι αν αυτή διεκόπη βίαια, και τον Ιάσονα Χατζή να θυμάται ότι ο ίδιος παρακολουθούσε την ομάδα από δέκα ετών. «Ο Ολυμπιακός Βόλου έχει μεγάλες, δυνατές ρίζες που δεν μπορεί να τις σβήσει κανείς. Είναι ένα ιστορικό σωματείο που προέρχεται μέσα από τον Β’ ΠΠ. Εγώ είχα την τύχη ή την ατυχία, ο πεθερός μου να είναι από τα ιδρυτικά μέλη του Ολυμπιακού Βόλου, ο Νίκος Κατσάνος το 1937 μαζί με τον Πουργιά. Τον Ολυμπιακό τον παρακολουθούσα από τα δέκα μου χρόνια. Από εκεί και πέρα υπήρξα υπάλληλος για μία δεκαετία του Παναγή, που υπήρξε πρόεδρος της ομάδας και εκεί στην εταιρεία γεννήθηκε η ιδέα της συγχώνευσης με τον Εθνικό, για να γίνει ο Εθνικός Ολυμπιακός Βόλου το 1964. Και από το 1967 με δική μου παρότρυνση είχε μπει πρόεδρος ο Δ. Αλμπανέζος και καταφέραμε να πάρουμε την άνοδο στην Α’ Εθνική» θυμάται επίσης, όπως και πολλά άλλα…\nΟ πρώτος πρόεδρος του Ολυμπιακού Βόλου, Απόστολος Πουργιάς\n«Αυτό που κρατάω είναι η αγάπη που υπήρχε για εκείνη την ομάδα, η οικονομική συμμετοχή χωρίς να έχουμε ανταλλάγματα ή να χρεώσουμε κάποιον παράγοντα και να στείλουμε κατασχέσεις. Υπήρχε αγάπη και εντοπιότητα, ήταν δικοί μας παίκτες. Μπορεί να γίνει αλλά θέλει σχέδιο και επιμονή. Βέβαια έχει αλλάξει το ποδόσφαιρο έχοντας γίνει επαγγελματικό, που νοσεί και είναι σε μία αδράνεια αρκετά χρόνια. Εμείς δεν είχαμε τα μέσα τότε, εμείς πληρώναμε και κάθε Δευτέρα, ήμαστε 11 άτομα και βάζαμε τα λεφτά και πληρώναμε. Όταν φύγαμε ο Ολυμπιακός Βόλου ήταν καθαρός» συμπλήρωσε επίσης.\nΉδη το 1937 δόθηκαν και τα πρώτα επίσημα παιχνίδια, στο αποκαλούμενο «Κύπελλο Πάσχα», με τον Ολυμπιακό Βόλου να αντιμετωπίζει τη Νίκη Βόλου, τον Κεραυνό, τον Απόλλωνα και τον Οδυσσέα, φτάνοντας μάλιστα στην κατάκτηση του τροπαίου. Από τότε κύλησε πολύ νερό στο αυλάκι, ενώ στο πρώτο πρωτάθλημα Θεσσαλίας που πήρε τερμάτισε 3ος (πίσω από τη Νίκη και τον Κένταυρο. Τις δύο επόμενες περιόδους όμως, κυριάρχησε, φτάνοντας σε ισάριθμες κατακτήσεις (με προπονητή τον Δ. Τζαμτζή), όπως αναφέρεται και στο βιβλίο «Εθν. Ολυμπιακός-50 χρόνια ιστορία» με συγγραφέα τον Γιώργο Καρεκλίδη.\n«Συζητήσεις έγιναν αλλά…»\nΕθνικός Ολυμπιακός Βόλου λοιπόν… Αυτό προέκυψε το 1961, όταν ο Ολυμπιακός Βόλου έγινε ένα με τον Εθνικό, διατηρώντας αυτήν την ονομασία που διατήρησε ως το 2008. Τη δεκαετία του 1960 εξάλλου οι κινήσεις για συνένωση σωματείων ήταν συχνές και πολλές φορές αποτελεσματικές, ήδη από τη δεκαετία του 1950.\n«Από το 1964 είχαμε πάρει απόφαση 2 φορές στη ΓΣ να κάνουμε μία ομάδα με τη Νίκη. Ήταν τότε που Ολυμπιακός Βόλου έπαιρνε επανειλημμένως την κατηγορία στην Α’ Εθνική. Επειδή τότε δεν υπήρχαν μεγάλες οικονομικές δυνατότητες είχαμε αποφασίσει τότε να κάνουμε μία ομάδα. Πήγαμε δύο φορές στη Γενική Συνέλευση της Νίκης που δεν αποδέχτηκε την απόφαση» θυμάται ο Ιάσων Χατζής. Τελικά δεν έγινε η συγχώνευση, ενώ: «Ακόμη και η Χούντα που προσπάθησε και αυτή να κάνει μία ομάδα, αλλά απέτυχε πάλι, με τη Νίκη να είναι αρνητική. Από εκεί και πέρα σταμάτησαν οι προσπάθειες. Μεταξύ των πρωτεργατών εκείνης της προσπάθειας ήταν και ο τότε πρόεδρος της ΕΠΣΘ, Κώστας Τσιριγκάκης. Τελικά παρά τις συζητήσεις δεν έγινε ποτέ μία ομάδα. Ο Ολυμπιακός Βόλου είχε το πλεονέκτημα να έχει παράγοντες με ανοιχτό μυαλό. Για να έχεις δυνατότητες έπρεπε να έχεις μία δυνατή ομάδα».\nΗ «Αθλητική Ένωση Βόλου» δεν έγινε λοιπόν ποτέ, αν και την περίοδο 1965-66, Ολυμπιακός Βόλου, Νίκη Βόλου και Μαγνησιακός έφτασαν πολύ κοντά στο να γίνουν ένας σύλλογος.\nΌσον αφορά τη Χούντα και τις δικές της προσπάθειες; Αυτές ήταν πρωτοβουλία του συνταγματάρχη Σπ. Πορφύρη, στρατιωτικού διοικητή του Βόλου και Βολιώτη στην καταγωγή, μετά την άνοδο του Ολυμπιακού Βόλου στην Α’ Εθνική. Συζητήσεις επί συζητήσεων έγιναν αλλά κοινός τόπος δεν βρέθηκε ποτέ, ακόμη και όταν ο συνταγματάρχης Πορφύρης εμφανιζόταν αποφασισμένος να πάρει δυναμικές αποφάσεις προς αυτήν την κατεύθυνση. Ήταν άλλωστε η εποχή του «γύψου» και του «αποφασίζομεν και διατάσσομεν».\nΠρώτη φορά στην Α’ Εθνική\nΤην περίοδο 1966-67 Ο Ολυμπιακός Βόλου αναδείχθηκε πρωταθλητής Β’ Εθνικής, όταν πρώτος στον όμιλό του και κλήθηκε στη συνέχεια να δώσει αγώνες μίνι πρωταθλήματος με την Καβάλα και την Ελευσίνα.\nΑρχικά ήρθε 0-0 με την Καβάλα, για να επικρατήσει στη συνέχεια σε βάρος της Ελευσίνας 1-0 με τέρμα του Συνετόπουλου. Όμως στη συνέχεια ήρθε η ισοπαλία 1-1 με την Καβάλα στον Βόλο και ήττα στην Ελευσίνα με 2-1. Μοιραία η υπόθεση άνοδος κρίθηκε σε αγώνες μπαράζ στη Λαμία, με τους «ερυθρόλευκους» να μένουν στο 0-0 με την Καβάλα και πάλι, ενώ η Ελευσίνα κέρδισε τους «Αργοναύτες» με 3-1. Η άνοδος κρίθηκε μεταξύ Ολυμπιακού Βόλου και Ελευσίνας, με το βολιώτικο σύνολο να επικρατεί 2-1 με τέρματα των Μαλάκου, Τσαμπαλού και να βγαίνει στην Α’ Εθνική!\nΟ Συνετόπουλος και ο Δομάζος\nΟι ανέκδοτες ιστορίες είναι πάμπολλες, με άλλες να λέγονται και άλλες να μένουν καλά κλεισμένες στο χρονοντούλαπο. Μία από αυτές που λέγεται έχει να κάνει με τον αείμνηστο Τάκη Συνετόπουλο και τον Μίμη Δομάζο!\nΟ Τάκης Συνετόπουλος\n«Ήρθε ένας πρόεδρος του Παναθηναϊκού, ο Σαλίβερος, στην επιχείρηση που είχα με τον τότε πρόεδρο του Ολυμπιακού Βόλου, τον Αλμπανέζο. Ήρθε ο Σαλίβερος για να πάρει τον Συνετόπουλο. Του είπα λοιπόν ότι εμείς θέλαμε να βγούμε στην Α’ Εθνική, οπότε για να δώσουμε τον Συνετόπουλο έπρεπε να μας δώσουν τον Δομάζο! Ήταν περίπου το 1967. Δεν μας έδωσαν τον Δομάζο, οπότε δεν δώσαμε και τον Συνετόπουλο. Πήγε όμως στον Ολυμπιακό και πήραμε κάποια ανταλλάγματα και έτσι δυναμώσαμε» θυμάται ο κ. Χατζής.\nΗ πορεία του Ολυμπιακού Βόλου στο μπάσκετ: Ο πρώτος τίτλος στη… Θεσσαλονίκη!\nΑπό το 1952 ο Ολυμπιακός Βόλου απέκτησε ανδρικό τμήμα μπάσκετ, έχοντας σταθερή παρουσία σε εθνικές κατηγορίες, με τα σκαμπανεβάσματά του βέβαια, αλλά και με παίκτες που έκαναν τη διαφορά στο πανελλήνιο και όχι μόνο στερέωμα.\nΟ «αυτοκράτορας» του ελληνικού μπάσκετ, Βασίλης Γκούμας, προέρχεται άλλωστε από τα σπλάχνα του Ολυμπιακού Βόλου, Βασίλης Γκούμας, πριν αναχωρήσει για την Αθήνα και τον Πανελλήνιο σε ηλικία μόλις 15 ετών, ξεπερνώντας τους 11 χιλιάδες πόντους σε επίπεδο πρώτης κατηγορίας, με τον Πανελλήνιο, την ΑΕΚ και τον Ηλυσιακό. Την ίδια στιγμή οι μπασκετικοί του Ολυμπιακού Βόλου στέκονται στα ονόματα των Παναγιώτη Λιαδέλη και Νίκου Μπουντούρη, που έχουν κάνει μεγάλη πορεία στο άθλημα, τόσο εντός όσο και εκτός ελληνικών συνόρων».\nΌμως, ο πρώτος πανελλήνιος τίτλος ήρθε από τη γυναικεία ομάδα του Ολυμπιακού Βόλου, που ιδρύθηκε το 1971 από κορίτσια που συμμετείχαν προηγουμένως σε σχολικό πρωτάθλημα.\nΟ προπονητής της ομάδας, Τάκης Παπουτσής, μίλησε στο «Magnesiasports» και θυμάται: «Ήταν το 1970 όταν η τότε γυμνάστρια του Γυμνασίου Θηλέων, Μαρία Παλιούρα, με παρακάλεσε να τη βοηθήσω στις προπονήσεις. Η ομάδα πέρασε από τους αγώνες του Βόλου και στην Κεντρική Ελλάδα και πήγαν στα τελικά, για να προκριθεί στον τελικό με αντίπαλο το Αμερικάνικο Κολλέγιο Αθηνών, και τον αγώνα να γίνεται στο Παναθηναϊκό Στάδιο, μπροστά σε 30 χιλιάδες φιλάθλους. Εγώ δεν πήγα στον τελικό γιατί δεν ήμουν εκπαιδευτικός» θυμάται, με τον πρώτο «ερυθρόλευκο» τίτλο να έρχεται στο πρωτάθλημα… Θεσσαλονίκης! «Μιλήσαμε με τον τότε πρόεδρο, τον Τάκη Παναγή και κάναμε την ομάδα, αλλά αντιπάλους δεν είχαμε! Βρήκαμε τότε μία λύση με τον κο Κυνηγόπουλο από τη Θεσσαλονίκη, να συμμετάσχει η ομάδα στο πρωτάθλημα της Θεσσαλονίκης, με την προϋπόθεση ότι όλα τα παιχνίδια θα γίνονται εκεί. Την τρίτη χρονιά πήραμε το πρωάθλημα και έγραφαν οι εφημερίδες ότι πρωταθλητής Θεσσαλονίκης είναι ο Ολυμπιακός Βόλου και δημιουργήθηκε ζήτημα αποβολής μας από τη διοργάνωση! Από εκείνη την ημέρα συμμετείχαμε και στα πανελλήνια πρωταθλήματα κάθε καλοκαίρι, αποκτώντας εμπειρίες» θυμάται χαρακτηριστικά.\n«Είχαν πάρα πολύ πάθος τα κορίτσια και κάναμε προπονήσεις στο ανοιχτό γήπεδο στην πίσω πλευρά του Εθνικού Σταδίου», λέει ο Τάκης Παπουτσής και συμπληρώνει: «Ερχόταν τότε ο προπονητής της ομάδας ποδοσφαίρου, ο Αντώνης Γεωργιάδης και έλεγε στους παίκτες του: «Δεν βλέπετε; Τα κορίτσια κάνουν προπόνηση με βροχή κι εσείς χαριεντίζεστε».\nΗ μοναδική ομάδα…\nΌσον αφορά την κατάκτηση του πρωταθλήματος το 1978; «Παίξαμε το τρίτο πανελλήνιο πρωτάθλημα που είχε αποφασίσει η ΕΟΚ να γίνει στον Βόλο. Συμμετείχαν ο Σπόρτινγκ, η Γλυφάδα και ο Μελιτέας Θεσσαλονίκης μαζί με τον Ολυμπιακό Βόλου. Κερδίσαμε τον Μελιτέα, ο Σπόρτινγκ τη Γλυφάδα, την οποία εμείς αντιμετωπίσαμε τη δεύτερη αγωνιστική. Εκεί κερδίζαμε μέχρι ενός σημείου, και κάποια στιγμή επιδιώκοντας την ανατροπή, η Γλυφάδα αποχώρησε διαμαρτυρόμενη για μία απόφαση του διαιτητή! Η ΕΟΚ μας έδωσε τη νίκη και στις 2 Ιουλίου του 1978, κερδίσαμε 49-40 τον Σπόρτιγκ και πήραμε το πρωτάθλημα Ελλάδας» σημειώνει ο προπονητής της ομάδας. Ο Ολυμπιακός Βόλου ήταν η πρώτη γυναικεία ομάδα εκτός Αθήνας-Θεσσαλονίκης, και η μοναδική επαρχιακή που κατάφερε να αναδειχθεί πρωταθλήτρια\nΑκολούθησαν οι διπλοί αγώνες με την Ελιζούρ του Τελ Αβίβ για το ευρωπαϊκό πρωτάθλημα, μία τεράστια δύναμη της εποχής. Μετά το ταξίδι στο Ισραήλ, ο επαναληπτικός δεν έγινε στον Βόλο αλλά στη Λάρισα, γιατί χρειαζόταν κλειστό γήπεδο μπάσκετ που στη Μαγνησία δεν υπήρχε τότε!\nΗ «ερυθρόλευκη» οικογένεια\nΔεν είναι μόνο το ποδόσφαιρο, ή το μπάσκετ (ανδρών και γυναικών), που δραστηριοποιούνται αυτή τη στιγμή στους κόλπους του Ολυμπιακού Βόλου, καθώς συνολικά έξι τμήματα υπάρχουν αυτή τη στιγμή (επτά αν αναλογιστεί κανείς ότι πάλη και τζούντο έχουν κοινή δράση), με την «ερυθρόλευκη» οικογένεια να έχει αναπτυχθεί αρκετά.\nΠαλαιότερα υπήρξε προσπάθεια και για ομάδα πόλο που δεν ευδοκίμησε, ωστόσο ηλικιακά, μετά το ποδόσφαιρο και το μπάσκετ έρχεται το τμήμα Άρσης Βαρών, δραστηριοποιούμενο ήδη από το 1987, με ένα σταθερό τμήμα περίπου 15 ατόμων, τόσο αγόρια όσο και κορίτσια.\n«Εμείς εργαζόμαστε μόνο στο αγωνιστικό, έχοντας διακρίσεις σε πανελλήνια παίδων και κορασίδων» θα πει ο πρωτεργάτης του τμήματος, Χαράλαμπος Μπορτζέλης, ενώ συμπληρώνει: «Από τα τέσσερα παιδά μου, τα τρία κορίτσια πέρασαν από το άθλημα και η μικρή μου κόρη πήρε το 2014 την πρώτη θέση στις κορασίδες. Πέρυσι ο μικρός μου γιος, Γιώργος βγήκε πέρυσι δεύτερος στο πανελλήνιο Παίδων. Αλλά μέχρι εκεί»,\nΌντας από την πρώτη ημέρα στην Άρση Βαρών, με την ενίσχυση από όλες τις πλευρές να μην είναι αυτή που θα έπρεπε, θα αναφέρει επίσης και το μότο του τμήματος Άρσης Βαρών. «Άρση βαρών χωρίς φάρμακα και λιπάσματα» θα πει ο κ. Μπορτζέλης.\nΥψηλοί στόχοι για το βόλεϊ γυναικών\nΠροσπάθειες για ομάδα βόλεϊ είχαν γίνει και στο παρελθόν, ωστόσο αυτή ευόδωσε το 2013, με τη συμμετοχή του τμήματος γυναικών στο πρωτάθλημα της ΕΣΠΕΚΕΛ.\nΔεν μένουμε όμως εκεί, καθώς στοχεύουμε στο κάτι παραπάνω από τη νέα χρονιά» αναφέρει ο γραμματέας του τμήματος Δημήτρης Μουρτζίνος, με τις βλέψεις να είναι υψηλές. Άλλωστε, ήδη προπονητής της ομάδας έχει αναλάβει ο Περικλής Ξύδης, ενώ συστηματική δουλειά γίνεται και στις ακαδημίες, που αποτελούν μία ακόμη σημαντική κυψέλη για το άθλημα.\nΣτα μαχητικά αθλήματα, ο Ολυμπιακός Βόλου δραστηριοποιείται στην πάλη από το 2014 και στο Τζούντο από το 2017-18, αναφέρει ο υπεύθυνος Σωτήρης Τσόχας, με το ενδιαφέρον των παιδιών ν’ αυξάνεται σε σταθερή βάση.\nΉδη ο Ολυμπιακός Βόλου έχει να επιδείξει στην ελληνορωμαϊκή πάλη και στους νέους άνδρες δύο τρίτες θέσεις σε πανελλήνιο πρωτάιλημα, ενώ εξαιρετική είναι η πορεία σε επίπεδο τζούνιορ, με τις προπονήσεις να γίνονται στο 8ο γυμνάσιο Βόλου, ό που έχει διαμορφωθεί κατάλληλα ο χώρος.\n«Ενδιαφέρον υπάρχει και ο Βόλος αποτελεί έναν από τους πυρήνες στο τζούντο και κάθε χρόνο πάμε και καλύτερα. Είναι δύο ολυμπιακά αθλήματα και ο κόσμος συνεχίζει να δείχνει την προσοχή του» αναφέρει ο Σωτήρης Τσόχας.\nΚλασική και τεχνική κολύμβηση\nΠόλη με θάλασσα ο Βόλος, οπότε ο υγρός στίβος υπάρχει και στις τάξεις του Ολυμπιακού Βόλου. Τα προηγούμενα χρόνια υπήρχε τμήμα εκμάθησης μικρών παιδιών αλλά δεν υπήρχαν αγωνιστικά τμήματα, κάτι που έγινε το 2015, με τμήματα κλασικής αλλά και τεχνικής κολύμβησης.\nΑυτή τη στιγμή η κολύμβηση έχει 150 παιδιά, σύμφωνα με τον υπεύθυνο του τμήματος, Αναστάσιο Στάμο, από 3,5 ετών μέχρι και Τρίτη λυκείου και προπονούνται στο κολυμβητήριο του ΕΑΚ. Από διακρίσεις φυσικά και ξεχωρίζει η κατάκτηση του παγκοσμίου πρωταθλήματος νέων και νεανίδων τεχνικής κολύμβησης το 2019 από την Ελευθερία Στάμου. Μάλιστα η Στάμου επρόκειτο να συμμετέχει στο Παγκόσμιο Γυναικών στη Ρωσία, που αναβλήθηκε λόγω κορωνοϊού…


Πασκουάλ: «Έτοιμοι να κάνουμε ένα καλό παιχνίδι στην Βαρκελώνη»\nΠρώτη καταχώρηση: Πέμπτη, 12 Οκτωβρίου 2017, 17:41\nΣτην Βαρκελώνη με αντίπαλο την Μπαρτσελόνα κάνει πρεμιέρα για την Ευρωλίγκα ο Παναθηναϊκός Superfoods (13/10, 22:00, Novasports 2), ο οποίος αναχώρησε σήμερα για την καταλανική πόλη με τον Λούκας Λεκαβίτσιους να ακολουθεί την αποστολή.\nΟ Καταλανός προπονητής των «πρασίνων» Τσάβι Πασκουάλ δήλωσε: «Σίγουρα γνωρίζουμε πως έχουμε έναν δύσκολο στόχο να κερδίσουμε εκεί μέσα. Ξέρουμε ότι η Μπαρτσελόνα αυτή τη σεζόν έχει χτίσει ένα πολύ καλό ρόστερ. Όμως πιστεύουμε στους εαυτούς και στην ομάδα μας. Πάμε έτοιμοι να κάνουμε ένα καλό παιχνίδι. Θεωρώ πως αν παίξουμε καλή άμυνα και κοντρολάρουμε τα λάθη μας στην επίθεση θα έχουμε ευκαιρίες να τα καταφέρουμε».\nΤελευταία ενημέρωση: Πέμπτη, 12 Οκτωβρίου 2017, 17:43\nΟ Παπαπέτρου «ποζάρει» με τη φανέλα και τις κούπες του Παναθηναϊκού


ΟΙΚΟΠΕΔΟ, ΜΕΓΑΛΟ ΠΑΠΙΓΚΟ ΖΑΓΟΡΟΧΩΡΙΑ - Ακίνητο #Κ-14287 - Μεσιτικό γραφείο στα Ιωάννινα VreSpiti Real Estate Office - Διαχείριση Ακινήτων Ηπείρου και Ιονίου\nΖΑΓΟΡΟΧΩΡΙΑ ΜΕΓΑΛΟ ΠΑΠΙΓΚΟ, ΟΙΚΟΠΕΔΟ προς Πώληση 750 τ.μ., 120.000€\nΜΕΓΑΛΟ ΠΑΠΙΓΚΟ, ΟΙΚΟΠΕΔΟ προς Πώληση 750 τ.μ., 120.000€\nΜΕΓΑΛΟ ΠΑΠΙΓΚΟ ΖΑΓΟΡΙΑ : Στο Μεγάλο Πάπιγκο στα Ζαγοροχώρια είναι προς πώληση οικόπεδο άρτιο και οικοδομήσιμο συνολικού εμβαδού 750 τ.μ. το οποίο βρίσκεται στον οικισμό του χωριού.\nΣυντελεστής Δόμησης : 1 (Μέγιστη Δόμηση για κατοικία 400 τ.μ & για λοιπές χρήσεις - Ξενοδοχείο 800 τ.μ.)\nΜέγιστος Αριθμός Ορόφων 2 ή 3 λόγω κλίσης του εδάφους.\nΤο συγκεκριμένο οικόπεδο είναι ιδανικό για την δημιουργία ξενώνα ή κατοικίας.\nΚαλέστε μας αναφέροντας τον Κωδικό ακινήτου ή στείλτε μας e-mail. Σύντομα θα επικοινωνήσει μαζί σας συνεργάτης του κτηματομεσιτικού γραφείου VreSpiti και θα ανταποκριθεί άμεσα στην ζήτησή σας, υποδεικνύοντας το συγκεκριμένο ακίνητο ή άλλα ακίνητα που ταιριάζουν στις προδιαγραφές της ζητήσεώς σας. (ΚΩΔ Κ-14287)\nΑνελκυστήρας Πάρκινγκ Αποθήκη Αποθήκη υπογείου Τζάκι Γωνιακό Διαμπερές Άρτιο Οικοδομήσιμο Πρόσοψης Επενδυτικό *T.K. Portals 45500 *Απόσταση από τη θάλασσα 98750 m*Προσανατολισμός Ανατολικό *Πρόσβαση Άσφαλτος Κλίση Επίπεδο *Διεύθυνση Portal ΜΕΓΑΛΟ ΠΑΠΙΓΚΟ *Ζώνη Οικιστική Με θέα Σε βουνό\nΟΙΚΟΠΕΔΟ 840 τ.μ.


Kenzō Takada (1939-2020): Ένας αστείρευτος δημιουργός | LOOKmag\nKenzō Takada (1939-2020): Ένας αστείρευτος δημιουργός\nΑνατρέχουμε στους σταθμούς της δημιουργικής του πορείας\nΟ Kenzō Takada, που έφυγε από τη ζωή στις 4 Οκτωβρίου του 2020 σε ηλικία 81 ετών, ήταν ένας ένας αστείρευτος δημιουργός. Αυτή ήταν η ζωή του.\nΣτις 4 Οκτωβρίου του 2020 ο ιδρυτής του οίκου Kenzo, Kenzō Takada, πέθανε υποκύπτοντας στον ιό που έχει υποσκάψει τις ζωές μας, τον Covid-19. Μαζί του έσβησε ένα ακούραστο δημιουργικό πνεύμα και ένα μεγάλο μέρος από τη μόδα που συγκλόνισε τον 20ό αιώνα.\nΟ Kenzō Takada υπήρξε ένας σχεδιαστής ταγμένος στην πρωτοπορία, ένας πολυσχιδής καλλιτέχνης που εκτόνωνε την αστείρευτη δημιουργικότητά του σε διαφορετικά πεδία, μια ιδιοφυία που εξερεύνησε κάθε πιθανή εκδοχή της, ένας άνθρωπος του προκαλούσε τον εαυτό του και τους άλλους ξεπερνώντας συμβατικά όρια. Αυτοί είναι 15+1 σταθμοί της πολυδιάστατης ζωή του.\n01. Ο κόσμος της μόδας τον μάγευε από την παιδική του ηλικία, όταν αφοσιωνόταν στη μελέτη των περιοδικών της αδελφής του. Μετά από ένα σύντομο ακαδημαϊκό ψάξιμο, το 1958 καταλήγει φοιτητής στο Bunka Fashion College του Τόκιο. Είναι η πρώτη χρονιά που η σχολή άνοιγε τις πύλες και τα αμφιθέατρά της και σε άνδρες. Ήδη από φοιτητής, δείχνει το ταλέντο και την κλάση του κερδίζοντας βραβεία.\n02. Με το πέρας των σπουδών του, εργάστηκε σε ένα πολυκατάστημα, όπου σχεδίαζε περίπου 40 κοριτσίστικα outfits τον μήνα. Το 1964 ενόψει προετοιμασιών των Ολυμπιακών Αγώνων και αναμόρφωσης ολόκληρων περιοχών, το πολυκατάστημα γκρεμίστηκε. Με τα χρήματα της αποζημίωσης και με την ευλογία του μέντορά του από το πανεπιστήμιο, ο Τακάντα έφυγε για το Παρίσι με πλοίο. Χρειάστηκε έναν μήνα για να φτάσει στην πόλη όπου ζούσε και μεγαλουργούσε η έμπνευση και το πρότυπό του, ο Yves Saint Laurent.\nA post shared by Kenzo Takada - K三 (@kenzotakada_official) on Oct 4, 2020 at 9:33am PDT\n03. Η διαβίωσή του στην Πόλη του Φωτός δεν υπήρξε εύκολη. Πουλούσε σχέδιά του σε οίκους μόδας έναντι 25 φράγκων και εργαζόταν ως στιλίστας σε ένα εργοστάσιο υφασμάτων ονόματι Pisanti. Το μεγάλο του όραμα ήταν να ανοίξει μια μπουτίκ σε μια περιοχή παρθένα από τους ομότεχνούς του.\n04. Το 1970 νοίκιασε έναν μικροσκοπικό χώρο στην Galerie Vivienne, στο δεύτερο δημοτικό διαμέρισμα, συνδυάζοντας την επιχειρηματικότητα με το ντιζάιν. Ονόμασε το κατάστημά του «Jungle Jap» δημιουργώντας και τον ανάλογο διάκοσμο: στους τοίχους έβλεπες ζωγραφισμένη μια οργιώδη βλάστηση ζούγκλας.\nA post shared by Kenzo Takada - K三 (@kenzotakada_official) on Jul 21, 2020 at 8:32am PDT\n05. Με πρώτη ύλη αξίας 200 δολαρίων από τη Μονμάρτη και άλλες υπαίθριες αγορές, φιλοτέχνησε την πρώτη του συλλογή μόδας. Τα εκλεκτικά και τολμηρά του σχέδια έγιναν σόου, με πασαρέλα την Galerie Vivienne των 176 μέτρων μήκος και των 3 μέτρων πλάτος.\n06. Η σχεδιαστική του δύναμη αναγνωρίστηκε σχεδόν άμεσα, με τη συνοδεία και οικονομικών απολαβών. Η πορεία του προς την κορυφή μοιάζει ιλιγγιώδης. Το 1970, στο εξώφυλλο του τεύχους Ιουνίου του περιοδικού Elle βρισκόταν ένα από τα σχέδιά του. Το 1971 θα παρουσιάσει τη συλλογή του σε Νέα Υόρκη και Τόκιο. Την επόμενη χρονιά θα κερδίσει ένα βασυσήμαντο βραβείο από το Fashion Editor Club της Ιαπωνίας. Τον Οκτώβριο 1976 θα εγκαινιάσει το πρώτο του κεντρικό κατάστημα Kenzo, στην Place des Victoires.\n07. Θεαματικός δημιουργός, αλλά και λάτρης του αντισυμβατικού θεάματος. Το 1978 και το 1979 θα επιλέξει να παρουσιάσει τις κολεξιόν του σε μια τέντα τσίρκου. Στο μεγάλο φινάλε βρήκαν επί σκηνής καβαλάρηδες αλόγων που φορούσαν διάφανες φόρμες, ενώ ο ίδιος έκανε την υπόκλιση πάνω σε έναν ελέφαντα.\nA post shared by Kenzo Takada - K三 (@kenzotakada_official) on Feb 11, 2020 at 9:42am PST\n08. Το 1980 μπήκε στη βιομηχανία του αρώματος, με την πρώτη πειραματική απόπειρα να έχει το όνομα King Kong. Just for fun, ομολογούσε ο δημιουργός, just for fun.\n09. Το 1983 επέκτεινε το ενδιαφέρον και τη σχεδιαστική του ιδιοφυία και στο ανδρικό ρούχο, ενώ το 1984 ανοίχτηκε σε πελατολόγιο περιορισμένων οικονομικών δυνατοτήτων με τη σειρά Album by Kenzo. Το 1986 σχεδίασε την παιδική σειρά Kenzo Jungle, καθώς και γυναικεία τζιν.\n10. Το 1988 επιστρέφει εκ νέου στα αρώματα και μεγαλουργεί: Kenzo de Kenzo, Parfum d'été, Le monde est beau και L'eau par Kenzo. Για τον άνδρα θα λανσάρει την Kenzo pour Homme το 1991. Το 2000 κυκλοφορεί το περιοβόητο Flower by Kenzo, με ενσωματωμένη την παπαρούνα στο γυάλινο μπουκάλι του, που όλες φορέσαμε.\nA post shared by Kenzo Takada - K三 (@kenzotakada_official) on Jun 5, 2019 at 9:01am PDT\n11. Το 2001 ο Kenzo θα περάσει στον τομέα της ομορφιάς, με τη σειρά περιποίησης δέρματος KenzoKI. Όμως ο Τακάντα δεν είναι πια ψυχή του οίκου. Είχε ανακοινώσει την απόσυρσή του το 1999, για να ασχοληθεί σοβαρά με την τέχνη. Ωστόσο, θα επανέλθει το 2005 ως βιομηχανικός σχεδιαστής παρουσιάζοντας το Gokan Kobo, μια σειρά που περιελάμβανε από τραπεζομάντιλα έως μικροαντικείμενα σπιτιού και έπιπλα.\n12. Το 2016 θα δημιουργήσει ένα άρωμα για την Avon και θα χριστεί Ιππότης της Λεγεώνας της Τιμής.\n13. Το 2017 θα παρουσιάσει το αποτέλεσμα της συνεργασίας του με τη Roche Bobois καλύπτοντας τον καναπέ Mah Jong με νέο ύφασμα και δημιουργώντας μια σειρά κεραμικών.\nA post shared by Kenzo Takada - K三 (@kenzotakada_official) on May 22, 2020 at 7:04am PDT\n14. Το 2019 θα σχεδιάσει τα κοστούμια της παραγωγής Madama Butterfly για το Ίδρυμα Όπερας Nikikai του Τόκιο, αλλά και το πρώτο χριστουγεννιάτικο δέντρο του ξενοδοχείου Mandarin Oriental Jumeira στο Ντουμπάι.\n15. Η τελευταία επαγγελματική πράξη μιας ασταμάτητης ζωής: Τον Ιανουάριου του 2020, ο Τακάντα ανακοίνωσε το λανσάρισμα ενός νέου brand, του K3, και στις 17 Ιανουαρίου έδωσε τα πρώτα δείγματα σε επιλεγμένα showrooms του Παρισιού.\nA post shared by Kenzo Takada - K三 (@kenzotakada_official) on Jul 6, 2020 at 8:30am PDT\n+Πέρα από τα επαγγελματικά, σε προσωπικό επίπεδο ο Κένζο Τακάντα υπήρξε επίσης αντισυμβατικός. Σύντροφος ζωής υπήρξε ο Xavier de Castella, ο οποίος πέθανε από AIDS το 1990.


Τραγανά ρολάκια λαχανικών | Nestlé Baby & Me\nΤραγανά ρολάκια λαχανικών\n2 κουταλιές της σούπας ρευστή κρέμα γάλακτος\nΠροθέρμανε τον φούρνο σου στους 240οC.\nΠροετοίμασε τα λαχανικά. Αφού τα πλύνεις, τρίψε τα κολοκυθάκια και τα καρότα στον τρίφτη.\nΣε ένα ζεστό τηγάνι, σε ζεστή φωτιά, άφησε τα τριμμένα λαχανικά να ροδίσουν και να βγάλουν τα υγρά τους, για 3 λεπτά. Βάλε στο μείγμα ένα κύβο και συνέχισε το μαγείρεμα για 2 λεπτά, πρόσθεσε την κρέμα γάλακτος και απόσυρε από τη φωτιά. Άφησέ το να αποκτήσει θερμοκρασία δωματίου.\nΚόψε κάθε φύλλο κρούστας στα 3 κατά πλάτος και στη συνέχεια στα 2, ώστε να σχηματιστούν 6 ορθογώνια σε κάθε φύλλο. Στο κάτω μέρος κάθε ορθογωνίου, βάλε μία κουταλιά σούπας λαχανικών. Κλείσε όλες τις πλευρές και στη συνέχεια τύλιξε το φύλλο έτσι ώστε να δημιουργηθούν μικρά πούρα. Άπλωσε στο ταψί του φούρνου αντικολλητικό χαρτί, τοποθέτησε επάνω τα ρολάκια και ψήσε τα αμέσως. Άφησε τα να ψηθούν για περίπου 7 λεπτά, έως ότου ροδίσουν καλά.\nΠρόσθεσε στη γέμιση λεπτές λωρίδες ψημένου μπέικον (100 g) ή τριμμένο τυρί (100 g).


Πεδία ’Εκτιμώμενη λήξη γραμμής βάσης 1-10’ - Project\nΠεδία ’Εκτιμώμενη λήξη γραμμής βάσης 1-10’\nΌταν ορίζετε μια γραμμή βάσης, το Microsoft Project αντιγράφει τις ημερομηνίες λήξης έχει προγραμματιστεί για μια εργασία ή ανάθεση και τις αποθηκεύει στα πεδία Εκτιμώμενη λήξη γραμμής βάσης (λήξη γραμμής βάσης εκτιμώμενη να Εκτιμώμενη λήξη γραμμής βάσης1 έως Εκτιμώμενη λήξη γραμμής βάσης10). Αυτό ισχύει αν οι εργασίες είναι ή μη αυτόματα προγραμματισμένες. Για μη αυτόματα προγραμματισμένες εργασίες, αυτές οι τιμές ενδέχεται να είναι διαφορετικές από τι είναι αποθηκευμένο στα πεδία "Λήξη γραμμής βάσης". Για αυτόματα προγραμματισμένες εργασίες, οι τιμές στα πεδία Εκτιμώμενη λήξη γραμμής βάσης και τα πεδία "Λήξη γραμμής βάσης" είναι ακριβώς ίδια.\nΗ Εκτιμώμενη λήξη γραμμής βάσης πεδίο αποθηκεύει τις προγραμματισμένες ημερομηνίες λήξης για εργασίες ή αναθέσεις που έχουν αποθηκευτεί με τη γραμμή βάσης που ορίζετε πρώτα. Παρομοίως, η λήξη γραμμής βάσης1 εκτιμώμενη μέσω Εκτιμώμενη λήξη γραμμής βάσης10 αποθηκεύουν τις προγραμματισμένες ημερομηνίες λήξης για γραμμή βάσης 1 έως 10 γραμμής βάσης.\nΥπάρχουν δύο κατηγορίες πεδίων "Εκτιμώμενη λήξη γραμμής βάσης0-10".\nΕκτιμώμενη λήξη γραμμής βάσης0-10 (πεδίο εργασίας)\nΤρόπος υπολογισμού Μόλις ορίσετε μια γραμμή βάσης, η ημερομηνία στο πεδίο προγραμματισμένη λήξη της εργασίας αντιγράφεται στο πεδίο Εκτιμώμενη λήξη γραμμής βάσης η αντίστοιχη εργασία. Εκτιμώμενη λήξη γραμμής βάσης πεδίο χρησιμοποιούνται (Εκτιμώμενη λήξη γραμμής βάσης, Εκτιμώμενη λήξη γραμμής βάσης1, και ούτω καθεξής) αντιστοιχεί τη γραμμή βάσης που έχει αποθηκευτεί (γραμμή βάσης, γραμμή βάσης 1, κ.ο.κ.).\nΒέλτιστη χρήση Προσθέστε ένα ή περισσότερα από τα πεδία Εκτιμώμενη λήξη γραμμής βάσης σε μια προβολή εργασίας όταν έχετε ορίσει τουλάχιστον μία γραμμή βάσης και θέλετε να συγκρίνετε εκτιμώμενη διάρκεια γραμμής βάσης λήξης ημερομηνίες με ημερομηνίες λήξης προγραμματισμένες ή πραγματικές για τις εργασίες. Μπορείτε επίσης να χρησιμοποιήσετε πολλές γραμμές βάσης για να συγκρίνετε Ορισμός ημερομηνιών λήξης γραμμής βάσης σε διάφορα σημεία του έργου.\nΠαράδειγμα Το έργο σας περιλαμβάνει ένα συνδυασμό των μη αυτόματα και αυτόματα προγραμματισμένων εργασιών και ορισμένες από τις μη αυτόματα προγραμματισμένες εργασίες εξακολουθείτε να έχετε πληροφορίες χρονοδιαγράμματος δεν ολοκληρώθηκε. Κατά την έναρξη του έργου δύο μήνες πριν, μπορείτε να ορίσετε μια γραμμή βάσης έργου με τη γραμμή βάσης. Ένα μήνα, άλλαξε το αντικείμενο του έργου και ορίστε μια δεύτερη γραμμή βάσης με γραμμή βάσης 1. Από τότε, έχετε κάνει περαιτέρω προσαρμογές και έχετε αποθηκεύσει μια τρίτη γραμμή βάσης με τη γραμμή βάσης 2. Τώρα θέλετε να συγκρίνετε και να αναλύσετε τα τρία σύνολα των ημερομηνιών λήξης εκτιμώμενη διάρκεια γραμμής βάσης για να δείτε τους υπολογισμούς για τέλος ημερομηνίες ανεξάρτητα από τις ημερομηνίες λήξης που έχετε εισαγάγει στις μη αυτόματα προγραμματισμένες εργασίες. Μπορείτε να προσθέσετε τα πεδία Εκτιμώμενη λήξη γραμμής βάσης, Εκτιμώμενη λήξη γραμμής βάσης1 και Εκτιμώμενη λήξη γραμμής βάσης2 στην προβολή φύλλου εργασίας.\nΠαρατηρήσεις Τα πεδία Εκτιμώμενη λήξη γραμμής βάσης περιέχουν "ΔΥ" μέχρι να αποθηκεύσετε μια αντίστοιχη γραμμή βάσης, η οποία μπορείτε να κάνετε ανά πάσα στιγμή κατά τη διάρκεια του έργου. Για να ορίσετε μια γραμμή βάσης, στην καρτέλα έργο, στην ομάδα " Χρονοδιάγραμμα ", κάντε κλικ στην επιλογή Ορισμός γραμμής βάσης. Στο παράθυρο διαλόγου, κάντε κλικ στην επιλογή Ορισμός γραμμής βάσης. Επιλέξτε τη γραμμή βάσης που θέλετε — γραμμή βάσης ή γραμμή βάσης 1 έως 10 γραμμής βάσης. Ορισμός μιας γραμμής βάσης αντιγράφει όλα τα πεδία προγραμματισμένη για τις εργασίες στα αντίστοιχα πεδία γραμμής βάσης.\nΕκτιμώμενη λήξη γραμμής βάσης0-10 (πεδίο ανάθεσης)\nΤρόπος υπολογισμού Μόλις ορίσετε μια γραμμή βάσης, η ημερομηνία στο πεδίο προγραμματισμένη λήξης της ανάθεσης για την εργασία αντιγράφεται στο αντίστοιχο πεδίο Εκτιμώμενη λήξη γραμμής βάσης για το ανάθεση. Εκτιμώμενη λήξη γραμμής βάσης πεδίο χρησιμοποιούνται (Εκτιμώμενη λήξη γραμμής βάσης, Εκτιμώμενη λήξη γραμμής βάσης1, και ούτω καθεξής) αντιστοιχεί τη γραμμή βάσης που έχει αποθηκευτεί (γραμμή βάσης, γραμμή βάσης 1, κ.ο.κ.).\nΒέλτιστη χρήση Προσθέστε ένα ή περισσότερα από τα πεδία "Εκτιμώμενη λήξη γραμμής βάσης" στην "Χρήση εργασιών" ή "Χρήση πόρων" όταν έχετε αποθηκεύσει τουλάχιστον μία γραμμή βάσης και θέλετε να συγκρίνετε Εκτιμώμενη λήξη γραμμής βάσης ημερομηνιών για αναθέσεις με προγραμματισμένες ή πραγματικές ημερομηνίες λήξης για αναθέσεις. Με πολλές γραμμές βάσης, μπορείτε επίσης να συγκρίνετε ημερομηνίες Εκτιμώμενη λήξη γραμμής βάσης σε διάφορα σημεία του έργου.\nΠαράδειγμα Το έργο σας περιλαμβάνει ένα συνδυασμό των μη αυτόματα και αυτόματα προγραμματισμένων εργασιών και ορισμένες από τις μη αυτόματα προγραμματισμένες εργασίες εξακολουθείτε να έχετε πληροφορίες χρονοδιαγράμματος δεν ολοκληρώθηκε. Κατά την έναρξη του έργου δύο μήνες πριν, έχετε αποθηκεύσει μια γραμμή βάσης για το έργο. Ένα μήνα, άλλαξε το αντικείμενο του έργου και αποθηκεύσατε μια δεύτερη γραμμή βάσης με τη γραμμή βάσης 1. Από τότε, έχετε κάνει περαιτέρω προσαρμογές και έχετε αποθηκεύσει μια τρίτη γραμμή βάσης με τη γραμμή βάσης 2. Τώρα θέλετε να συγκρίνετε και να αναλύσετε τα τρία σύνολα των Εκτιμώμενη λήξη γραμμής βάσης ημερομηνίες ανεξάρτητα από τις ημερομηνίες λήξης που έχετε εισαγάγει στις μη αυτόματα προγραμματισμένες εργασίες και στο περιβάλλον των πόρων και τις αναθέσεις. Μπορείτε να προσθέσετε τα πεδία Εκτιμώμενη λήξη γραμμής βάσης, Εκτιμώμενη λήξη γραμμής βάσης1 και Εκτιμώμενη λήξη γραμμής βάσης2 στην προβολή "Χρήση πόρων". Οι ημερομηνίες Εκτιμώμενη λήξη γραμμής βάσης για αναθέσεις εμφανίζονται με τα πεδία ανάθεσης κάτω από κάθε όνομα πόρου.


Ο Galfond ανακοινώνει PLO Heads Up Challenge | PokerLobby\n«Ποιος θέλει να παίξει high stakes poker με έναν ξεπεσμένο πρώην επαγγελματία;»\nΜε αυτή την ερώτηση ξεκινάει ο Phil Galfond την ανάρτησή του στο runitonce.eu, στην οποία ανακοινώνει το δικό του Challenge, στα πρότυπα της Durrr Challenge, που δεν ολοκληρώθηκε ποτέ.\nΟι όροι για το Challenge του Galfond:\n• Heads Up Pot Limit Omaha\n• 50.000 παρτίδες\n• Στοίχημα 3 προς 1, αξίας 10 buyins\n• Stakes $100/$200 και πάνω\nΟι συμμετέχοντες πρέπει να είναι εκπαιδευτές σε εκπαιδευτικά poker sites, εκτός του Run It Once.\nΗ αρχική του προσδοκία, όπως αναφέρει στην ανάρτησή του, ήταν ότι μάλλον δεν θα βρει αντιπάλους και δήλωνε διατεθειμένος να κατεβάσει τα stakes μέχρι και $25/$50 ή να δεχτεί να παίξει άλλες παραλλαγές εκτός PLO.\nΜία ημέρα αργότερα όμως, την Τετάρτη 20 Νοεμβρίου, ο Galfond ανακοίνωσε μέσω του λογαριασμού του στο Twitter ότι έχει ήδη 11 προτάσεις!\n— Phil Galfond (@PhilGalfond) 20 November 2019\nΑναφέρει μάλιστα αστειευόμενος, «Νιώθω έκπληξη (και πολύ προσβεβλημένος) από τον αριθμό των προσφορών που έχουν ήδη έρθει»\nWow... A bit surprised (and very offended!) by the number of offers already coming in.


Hacienda Alemana (Πουέρτο Βαγιάρτα, Μεξικό) - Πανδοχείο Κριτικές - TripAdvisor\nHacienda Alemana Πανδοχείο, Πουέρτο Βαγιάρτα\nBasilio Badillo 378 | Col. Emiliano Zapata, Πουέρτο Βαγιάρτα 48380, Μεξικό Ιστοσελίδα Ξενοδοχείου\nΚατατάχθηκε #1 από 56 B&B / πανδοχεία στον προορισμό Πουέρτο Βαγιάρτα\n249 Κριτικές Βραβείο Travellers' Choice® 2013! B&B και Πανδοχεία\nΠρώτα αγγλικά Πρώτα γαλλικά Πρώτα γερμανικά Πρώτα ελληνικά Πρώτα ιαπωνικά Πρώτα ισπανικά Οποιοδήποτε Danaj19\nΚριτικές σε 4 πόλεις “Υπέροχο & φιλικό!”\nΝαι Όχι Το Hacienda alemana ήταν τέλειο! Πολύ άνετο και κοντά στα πάντα στο PV Παλιά Πόλη. Το ξενοδοχείο είναι πολύ όμορφο και η πισίνα ήταν τέλεια. Είχαμε ένα υπέροχο πρωινό και μας άρεσε η μπιραρία πολύ! Εάν επιστρέψω να PV θα μείνω εδώ και πάλι χωρίς αμφιβολία!!\nΝαι Όχι την τελειότητα! από το υπέροχο πρωινό σερβίρεται δίπλα στην πισίνα με το εξαιρετικά διακοσμημένο Σουίτα και οτιδήποτε έχει σχέση ... Βρήκαμε ένα πραγματικό παράδεισος στο Puerto Vallarta της παλιάς πόλης. Οι ιδιοκτήτες ήταν ζεστή και φιλόξενη να μας κάνουν να νιώσουμε σαν οικογένεια χωρίς να είναι ενοχλητικοί. από την μικρή απόσταση με τα πόδια από την παραλία μπορείτε να περάσετε...\nΝαι Όχι Μόλις περάσαμε 9 ημέρες στο Hacienda alemana και απολαύσαμε κάθε λεπτό. Είναι η τέλεια τοποθεσία για να τα πάντα στην παλιά πόλη PV - αλλά απίστευτα ιδιωτική και ήσυχη. Το πρωινό δίπλα στην πισίνα ήταν τόσο χαλαρωτικά. Ανυπομονούσαμε να κάθε μέρα! και η πισίνα είναι στην πραγματικότητα θερμαινόμενη στην ιδανική θερμοκρασία. Ολόκληρο το συγκρότημα είναι πεντακάθαρα. Το εστιατόριο είναι εξαιρετικό....\nΝαι Όχι Τέσσερις από εμάς περάσαμε τρεις νύχτες στο Hacienda alemana μετά από μια εβδομάδα στο Nueva Vallarta και είχε μια πραγματικά υπέροχη εμπειρία. Η τοποθεσία δεν θα μπορούσε να είναι καλύτερο ... τέλεια βρίσκεται αρκετά κοντά στα καταστήματα, όλα τα καλύτερα εστιατόρια και την παραλία αλλά αρκετά απομονωμένο και ήσυχο όλα τα ίδια. Τα δωμάτια είναι εξαιρετικό, η εξυπηρέτηση είναι εξαιρετική...\n“ο πιο όμορφος Hacienda!”\nΝαι Όχι Μου άρεσε πάρα πολύ διαμονή μου στο Hacienda allemana. Τα δωμάτια είναι όμορφα διακοσμημένα, πεντακάθαρα και μικρές λεπτομέρειες της φιλοξενίας όπως σοκολάτες, φρέσκα μπανάνες, και κρύο σαμπάνια στο δωμάτιο ένας ευπρόσδεκτος. οικοδεσπότες ο Mike, IRMA, και tatianna είναι ευγενικοί και αποτελεσματικό, ακόμη και με χαιρέτισαν με το όνομά μου το πρώτο πρωί ήρθα προς τα κάτω για το πρωινό. Αυτό...\nΔείτε 2 ακόμη κριτικές του χρήστη Therese J για τον προορισμό Πουέρτο Βαγιάρτα Pete J\nΚριτικές σε 2 πόλεις “Ένα χαλαρωτικό καταφύγιο στη μέση του PV”\nΝαι Όχι Είναι απόλαυση ήταν να μείνουμε στο Hacienda alemana. Μια όμορφη ιδιοκτησία διευθύνεται από εξαιρετική, φιλικούς ανθρώπους. Με πρόσβαση σε εστιατόρια, καταστήματα και την παραλία μέσα σε λίγα λεπτά με τα πόδια. Το πρωινό ήταν υπέροχο, ασφυκτικά γεμάτο από τοπικά, παραδοσιακά φαγητά ... νόστιμο. Το παρακείμενο γερμανικό εστιατόριο ήταν η έξοχη και τι διασκεδαστικό να έχετε καλό γερμανικές μπύρες στο Μεξικό!...\nΝαι Όχι εγώ διάλεξα Hacienda alemana βασισμένο σε tripadvisor σχόλια. Η διαμονή μας ήταν πέρα από τις προσδοκίες μου. Έμεινα για 10 νύχτες για πρώτη φορά στο Puerto Vallarta. Ο Mike, IRMA και Τατιάνα ήταν εξαιρετικά φιλικό. συμπεριλαμβάνεται στην τιμή του δωματίου είναι το καλύτερο πρωινό μπορείτε να επιθυμία για είσοδο σε ένα τοπικό γυμναστήριο και γιόγκα στούντιο. Η τοποθεσία είναι υπέροχη,...\nΝαι Όχι Η γυναίκα μου και εγώ μείναμε εδώ για δύο νύχτες τόσο στο εμπρός και πίσω άκρο του ταξιδιού μας στο yelapa. Έψαχνα για κάτι στη ρομαντική ζώνη θα είναι σίγουρα μια αξιοπρεπή τιμή και ανακάλυψα Hacienda alemana εδώ, στο tripadvisor. Μπορώ να πω με σιγουριά ότι όλες τις ενθουσιώδεις κριτικές είναι δικαιολογημένη. Το μέρος αυτό είναι πεντακάθαρο όπου και αν...\nΚριτικές σε 2 πόλεις “Μια πραγματική απόλαυση”\nΝαι Όχι τι εκπληκτικό μέρος. όμορφο, καθαρό και φιλόξενο. Οι οικοδεσπότες είναι τόσο φιλικοί και υπάρχει πολύ προσοχή στη λεπτομέρεια. Το καλύτερο μέρος που έχω μείνει ποτέ στο Puerto Vallarta. Σίγουρα θα επιστρέψω!\nΝαι Όχι Μας άρεσε πολύ η διαμονή μας στο Hacienda alemana. Το οικογενειακό περιβάλλον λειτούργησε για εμάς, νιώσαμε πολύ ασφαλής και κοντά στα πάντα. Η παραλία, καταστήματα και εστιατόρια βρίσκονται σε πολύ κοντινή απόσταση με τα πόδια. Κάθε μέρα είχαμε το υπέροχο πρωινό που συμπεριλαμβανόταν με το δωμάτιο, περισσότερο από ό,τι περιμέναμε και Τι υπέροχος τρόπος για να ξεκινήσετε το πρωί. Σας...\nHacienda Alemana: Έχετε πάει; Μοιραστείτε τις εμπειρίες σας! Γράψτε μια κριτική\nΠρόσθετες πληροφορίες για Hacienda Alemana\nΔιεύθυνση: Basilio Badillo 378 | Col. Emiliano Zapata, Πουέρτο Βαγιάρτα 48380, Μεξικό τηλεφώνου: Περιοχή:\nΣτυλ ξενοδοχείου: Κατατάχθηκε #1 από 56 B&B / πανδοχεία στον προορισμό Πουέρτο Βαγιάρτα\nΙδιοκτήτες: Ποια είναι η δική σας σκοπιά; Εάν είστε ιδιοκτήτης ή διευθυντής στο Hacienda Alemana, εγγραφείτε τώρα για δωρεάν εργαλεία, που μπορείτε να χρησιμοποιήσετε για να βελτιώσετε την καταχώρισή σας, να ενθαρρύνετε νέες κριτικές και να απαντήσετε σε σχολιαστές. Διαχειριστείτε την καταχώρισή σας Σχετικά ξενοδοχεία... Playa Fiesta BeachClub & Hotel\n286 Κριτικές Πουέρτο Βαγιάρτα, Jalisco Περισσότερα Rivera del Rio\n36 Κριτικές Πουέρτο Βαγιάρτα, Jalisco Garza Blanca Preserve, Resort & Spa\nΠουέρτο Βαγιάρτα: Δωρεάν οδηγός Προμηθευτείτε τον οδηγό σας για τα κορυφαία τοπικά ξενοδοχεία, εστιατόρια και τις καλύτερες δραστηριότητες Hacienda Alemana Φωτογραφίες (78 εικόνες ταξιδιωτών) Ξενοδοχεία Πουέρτο Βαγιάρτα\n3.5 από 5, 855 κριτικές Τελευταία αξιολόγηση 21 Μαϊ 2013\nMinerva Club Resort & Golf σε Sibari\n4.5 από 5, 32 κριτικές Πληροφορίες για το TripAdvisor® Το TripAdvisor™ παρέχει κριτικές, άρθρα, προτάσεις και γνώμες για Hacienda Alemana, Πουέρτο Βαγιάρτα.


ΕΝΩΣΗ ΑΠΟΣΤΡΑΤΩΝ ΑΞΙΩΜΑΤΙΚΩΝ ΣΤΡΑΤΟΥ ΠΑΡΑΡΤΗΜΑ Ν. ΑΡΤΗΣ: Στον "προκρούστη" των μειώσεων οι συντάξεις\nΚύριο μέλημα της συζήτησης για τοασφαλιστικό είναι να υπάρξει ένα συστημα βιώσιμο, "με εγγυημένη τη σύνταξη έστω μέχρι τα 1.000 ευρώ, με αναδιανεμητικό χαρακτήρα, αλλά που θα λαμβάνει υπόψη και τη νέα πραγματικότητα", δήλωσε απόψε στο κεντρικό δελτίο του Mega ο Γιάννης Δραγασάκης.\nΟ αντιπρόεδρος της κυβέρνησης είπε ότι το πρόβλημα με το ασφαλιστικό είναι υπαρκτό και ότι ως κοινωνία έχουμε μπροστά μας δύο οι επιλογές, "εάν θα συνεχίσουμε με μικροαλλαγές από δω κι απο κει και να προσπαθούμε κάθε φορά να κλείνουμε τον λογαριασμό για λίγο, ή αν θα προχωρήσουμε σε μια αναθεμελίωση".\nΤόνισε ότι η επιλογή της αναθεμελίωσης του ασφαλιστικού συστήματος είναι δύσκολη, προσθέτοντας ωστόσο πως πρέπει "να τη δούμε ψύχραιμα και σοβαρά για τις επόμενες κυρίως γενιές και να συζητήσουμε τα μοντέλα που υπάρχουν παγκοσμίως". Όπως σημείωσε, υπάρχουν μοντέλα που απορρίπτονται, όπως αυτά της Χιλής και της Νέας Ζηλανδίας, και μοντέλα που μπορούν να συζητηθούν παρότι έχουν αρνητικά σημεία, όπως αυτό της Σουηδίας.\nΓια την απόκλιση των 700 εκατ. από τον μνημονιακό στόχο και το ενδεχόμενο να περικοπούν το 2016 συντάξεις άνω των 1.000 ευρώ, ο κ. Δραγασάκης είπε "θα τα δούμε αυτά", ξεκαθαρίζοντας πως "σε κάθε περίπτωση η κυβέρνηση θα κάνει ό,τι μπορεί για να μην υπάρξουν περικοπές σε αυτούς που ήδη έχουν ανάγκη και που κανονικά θα πρέπει να δούμε πώς θα τους βοηθήσουμε".\nΟ ίδιος, πάντως, τόνισε πως δεν μπορεί να μιλήσει για πλούσιους συνταξιούχους, γιατί -όπως είπε- και οι μεγάλες συντάξεις έχουν θεμελιωθεί. "Είναι μέρος του κοινωνικού συμβολαίου, το οποίο βέβαια έχει καταρρεύσει", ανέφερε προσθέτοντας ωστόσο: "Θα μιλούσα με άλλους όρους. Αν μπορούμε στην προσπάθεια να κάνουμε ένα καινούργιο σύστημα, να δούμε κάποιους εξορθολογισμούς με όρους αλληλεγγύης και όχι να τιμωρήσουμε κάποιον επειδή έχει μεγάλη σύνταξη".\n"Ακόμη και κάποιοι ελάχιστοι που μπορεί να παίρνουν σύνταξη 3.000 ευρώ, δεν θα το έθετα ότι είναι πλούσιοι. Πρέπει να δούμε το καινούργιο σύστημα, μιλάμε για τα παιδιά αυτών των συνταξιούχων" επισήμανε. Ο ίδιος δήλωσε ακόμη πως "η έννοια του πλούτου είναι σχετική", διευκρινίζοντας πως όταν στην κυβέρνηση μιλούν για πλούτο, μιλούν "για συσσωρευμένο πλούτο, την περιουσία που έχει κάποιος, και όχι το εισόδημα που παίρνει".\nΓια το θέμα που έχει προκύψει με τα πόθεν έσχες υπουργών, ο κ. Δραγάσακης επικαλέστηκε τις τοποθετήσεις των ίδιων και είπε πως πιστεύει πως "η αλήθεια θα λάμψει", ενώ ζήτησε να υπάρξει μια ευαισθησία στη λειτουργία των θεσμών, αναφερόμενος στις εργασίες της αρμόδιας Επιτροπής της Βουλής.\nΑναφορικά με τα κόκκινα δάνεια, ο κ. Δραγασάκης σημείωσε ότι "τίποτα δεν έχει κλείσει" στη διαπραγμάτευση με τους θεσμούς, ξεκαθαρίζοντας πάντως πως σε ό,τι αφορά την πρώτη κατοικία η κυβέρνηση είναι αμετακίνητη. Για τα επιχειρηματικά κόκκινα δάνεια είπε, μεταξύ άλλων, ότι μπορεί να υπάρξει μια διαδικασία μέσα από την οποία θα μπορούσαν "να γίνουν πηγή ανάπτυξης". Αυτή τη στιγμή η ΤτΕ με τη βοήθεια συμβούλων κάνει ταξινομήσεις των δανείων, οι τράπεζες θα υποχρεωθούν να προχωρήσουν στις ρυθμίσεις και το ΤΧΣ θα ελέγχει εάν τηρούνται οι κανόνες, ανέφερε.\nΣτο σημείο αυτό, ο αντιπρόεδρος της κυβέρνησης έστειλε το μήνυμα ότι επιχειρηματίες που είχαν τα λεφτά τους στο εξωτερικό, έπαιρναν τα δάνειά τους στην Ελλάδα και έβγαζαν τα κέρδη έξω, "δεν θα περάσουν καλά" με την παρούσα κυβέρνηση.\nΕπίσης, ο κ. Δραγασάκης δήλωσε στο Μega πως η αποκατάσταση της ομαλότητας στον τραπεζικό τομέα θα έρθει πολύ σύντομα. "Το θέμα θα λήξει μέσα στον χρόνο, αλλιώς θα έχουμε πρόβλημα" είπε, σημειώνοντας πως σε διαφορετική περίπτωση θα μπει σε εφαρμογή οδηγία που αφήνει ανοιχτό το ενδεχόμενο για κούρεμα καταθέσεων. "Το έχουμε θέσει πρώτη προτεραιότητα" τόνισε.\nΑναφερόμενος στο σχέδιο και το χρονοδιάγραμμα της κυβέρνησης για να βγούμε από την κρίση, μίλησε για τρεις φάσεις: Σταθεροποίηση, ανάκαμψη και οικοδόμηση ενός νέου μοντέλου, χωρίς το οποίο -όπως είπε- δεν μπορεί να υπάρξει έξοδος από την κρίση.\nΕιδικά για τη φάση της σταθεροποίησης την οποία διανύουμε τώρα, μίλησε για τα εξής βήματα: Υπογραφή συμφωνίας, ανακεφαλαιοποίηση τραπεζών, ολοκλήρωση αξιολόγησης και άρση των capital controls το πρώτο τρίμηνο του 2016. "To δεύτερο εξάμηνο του '16 θα είμαστε από την ύφεση στην ανάκαμψη και απ' ό,τι λενε και οι πιο αισιόδοξοι θα αρχίσουμε να μιλάμε και για έξοδο στις αγορές" ανέφερε.\nΑναρτήθηκε από alexandros panagis στις 1:42 μ.μ.


Η άποψη του Vasper: Δεκεμβρίου 2013\nΗ Hellas On Line ψεύδεται...\nΑυτή ήταν η απάντηση της Hellas On Line σε email που στείλαμε διαμαρτυρόμενοι για την ξαφνική διάλυση του τμήματος πωλήσεων και εξυπηρέτησης και την μεταφορά 460 εργαζομένων σε άλλη εταιρία με εκβιαστικές "εθελούσιες παραιτήσεις".\nΕ λοιπόν, ξέρω από πρώτο χέρι ότι η Hellas On Line ψεύδεται. Συγγενής μου. που εργαζόταν στην Hellas On Line με τρίμηνη σύμβαση που ανανεωνόταν συνέχεια, με ενημέρωσε ότι τους μετέφεραν σε άλλη εταιρία, με την οποία θα υπογράψουν νέα τρίμηνη σύμβαση και όχι αορίστου χρόνου, όπως ψευδώς αναφέρει το email.\nΕπίσης, είχαν και προφορική ενημέρωση, ότι θα έχουν μείωση μισθού περίπου 20% με κάποια επόμενη σύμβαση. Αυτό, αν αποδειχτεί αλήθεια, μιλάμε για ένα ακόμα ψέμα της Hellas On Line, η οποία όμως μπορεί να "νίψει τας χείρας της" πλέον, αφού οι εργαζόμενοι είναι σε άλλη εταιρία.\nΗ Hellas On Line μπορεί να μου κάνει ακόμα και μήνυση αν θέλει να γίνει παραπάνω ρεζίλι. Αλλά τα ψέματά της είναι ψέματα. Εγώ είμαι πελάτης της αλλά θα φύγω πολύ γρήγορα. Δεν ανέχομαι να πληρώνω εταιρίες ομίλων που ψεύδονται και απολύουν κοσμάκη με εκβιασμούς παρακάπτοντας τους νόμους.\nΔημοσίευση από Βασίλειος Περαντζάκης στις 9:30 π.μ. Δεν υπάρχουν σχόλια:\nΕτικέτες: ανάπτυξη, οικονομία, Παράνοια, ψέμματα\nΗ λογική της οικολογίας και ο παραλογισμός κάποιων "οικολόγων"\nGeorge Carlin, διάσημος κωμικός/πραγματιστής\nΑυτό το άρθρο το γράφω με αφορμή αυτό που διάβασα στο Nooz.gr σχετικά με την επίθεση που δέχτηκε μία κοπέλα γιατί στήριξε τα πειράματα σε ζώα, για την δημιουργία φαρμάκων που σώζουν ζωές.\nΚατ' αρχήν η οικολογία υπάρχει για να προστατευθεί το φυσικό περιβάλλον του ανθρώπου. Η έμφαση εδώ είναι το "του ανθρώπου".\nΣκοπός της οικολογίας δεν είναι να διατηρήσει την ίδια την φύση, καθώς αυτή επιβιώνει μια χαρά για δισεκατομμύρια χρόνια ακόμα και από βομβαρδισμούς με αστεροειδείς, παγετώνιες περιόδους και γενικά καταστροφές πολύ μεγαλύτερες από αυτές που προκαλεί ο άνθρωπος.\nΣκοπός της οικολογίας είναι να μπορέσει να επιβιώσει ο άνθρωπος. Προστατεύουμε το περιβάλλον για εμάς. Ο αλτρουισμός δεν είναι προς την φύση, αλλά προς τον συνάνθρωπο.\nΚαι εδώ ξεκινάει η παρανόηση. Έχουν δικαιώματα λοιπόν τα ζώα γιατί προσπαθούμε να τα προστατέψουμε; Αν έχουν, γιατί να τα χρησιμοποιούμε για πειράματα για φάρμακα; Δεν είναι βάρβαρο;\nΜόνο που αυτοί που τα λένε αυτά, ξεχνάνε ότι το μεσημέρι θα φάνε κρεατάκι για να "επιβιώσουν". Η σφαγή ενός ζώου για τροφή σε τι διαφέρει δηλαδή από την "σφαγή" του για πειράματα ώστε να σωθούν ανθρώπινες ζωές; Μην ξεχνάμε ότι οι περισσότεροι χορτοφάγοι δεν είναι τέτοιοι για να προστατέψουν τα ζώα, αλλά γιατί θεωρούν ότι είναι υγιεινότερο να τρώνε μόνο φυτά.\nΜην τρελαθούμε κιόλας. Άλλο η προστασία ενός είδους από εξαφάνιση, λόγω ανθρωπίνων δραστηριοτήτων, γιατί αυτό μπορεί να έχει απρόβλεπτες συνέπειες στην τροφική μας αλυσίδα, και άλλο η προστασία των ποντικών από πειράματα για την εύρεση θεραπειών για καρκίνο! Το πρώτο έχει σκοπό την διατήρηση της ανθρώπινης ζωής. Το δεύτερο είναι ανοησία γιατί θέτει σε κίνδυνο την ζωή ανθρώπων.\nΠροσωπικά είμαι εναντίων της χρήσης φυσικής γούνας αφού έχουμε φτηνότερες και καθαρότερες εναλλακτικές, είμαι εναντίων του κυνηγιού για λόγους άθλησης, αλλά δεν μπορώ να καταλάβω την ανοησία κάποιων που νομίζουν ότι τα ζώα αξίζουν περισσότερο από τον συνάνθρωπό τους. Αν είναι έτσι, θα έπρεπε να αυτοκτονήσουν με την γνώση και μόνο ότι δισεκατομμύρια ζώα έχουν σφαγιασθεί για να τραφούμε!!!\nΤέλος, μπορεί ο άνθρωπος να έχει προκαλέσει την εξαφάνιση μερικών ειδών, αλλά το 99,99% των ειδών που έζησαν ποτέ στην Γη εξαφανίστηκαν χωρίς να ανακατευτούμε εμείς... Εμείς είμαστε απλά ένα ακόμα είδος με την διαφορά ότι έχουμε την δυνατότητα να φροντίσουμε να επιβιώσουμε περισσότερο.\nΜε τα λόγια του George Carlin: "Θα σώσουμε τον πλανήτη; Δεν ξέρουμε πως να φροντίσουμε τους εαυτούς μας, δεν έχουμε μάθει να φροντίζουμε ο ένας τον άλλο και θα σώσουμε τον γαμ*** πλανήτη; Δεν έχει τίποτα ο πλανήτης. Ο πλανήτης είναι μια χαρά. Οι άνθρωποι είναι γαμ****! Σε σχέση με τους ανθρώπους, ο πλανήτης τα πάει μια χαρά. Υπάρχει για πάνω από 4 δισεκατομμύρια χρόνια... Ο πλανήτης δεν πάει πουθενά. Εμείς θα πάμε. Εμείς θα φύγουμε."\nΔημοσίευση από Βασίλειος Περαντζάκης στις 12:24 μ.μ. Δεν υπάρχουν σχόλια:\nΕτικέτες: λογική, Οικολογία, Παράνοια\nΟι φανατικοί είναι ίδιοι.\nΜπορεί κάποιος να μου εξηγήσει την διαφορά των φανατικών Ισλαμιστών από τους Χρυσαυγίτες;\nΟι πρώτοι θέλουν την γυναίκα σπίτι και να γεννοβολάει... Surprise και οι Χρυσαυγίτες το ίδιο.\nΟι πρώτοι θέλουν όλους τους άλλους, εκτός ιδεολογίας/πίστης τους νεκρούς... Surprise και οι Χρυσαυγίτες το ίδιο.\nΟι πρώτοι θέλουν αυστηρές ποινές μέχρι και θανάτου για διάφορα εγκλήματα, μέχρι και "θρησκευτικά"... Surprise και οι Χρυσαυγίτες το ίδιο.\nΟι πρώτοι μισούν θανάσιμα την Δημοκρατία.... Surprise και οι Χρυσαυγίτες το ίδιο.\nΟι πρώτοι θεωρούν όλους τους άλλους μιάσματα και κατώτερους... Surprise και οι Χρυσαυγίτες το ίδιο.\nΟι πρώτοι θεωρούν πως ότι κάνουν οι ίδιοι είναι σωστό και θεόσταλτο... Surprise και οι Χρυσαυγίτες το ίδιο.\nΤώρα, αν κάποιος μπορεί να απαντήσει χωρίς ΟΥΓΚ... θα το ήθελα πολύ, να γελάσω...\nΔημοσίευση από Βασίλειος Περαντζάκης στις 1:39 μ.μ. 16 σχόλια:\nΕτικέτες: θρησκεία, Παράνοια, Χρυσή Αυγή\nΒάζουμε τις βάσεις για μία δικαιότερη κοινωνία.\nΔημοσίευση από Βασίλειος Περαντζάκης στις 11:08 π.μ. Δεν υπάρχουν σχόλια:\nΕτικέτες: Βασικό Εισόδημα, κοινωνία\nΜία απορία οικονομικής φύσεως...\nΤο μέτρο της αύξησης της προκαταβολής φόρου για τις επιχειρήσεις από το 50% στο 85% είναι μέτρο:\nΗ φοροδιαφυγή θα πάει σύννεφο. Ακόμα δεν ξέρω αν είναι βλάκες ή το κάνουν επίτηδες...!!!\nΔημοσίευση από Βασίλειος Περαντζάκης στις 2:09 μ.μ. Δεν υπάρχουν σχόλια:\nΕτικέτες: καυστικό χιούμορ, οικονομία, Παράνοια\nΈχουν μείνει 29 μέρες για να προωθήσουμε την Ευρωπαϊκή Πρωτοβουλία Πολιτών για το Βασικό Εισόδημα στην Ευρώπη:\nΔημοσίευση από Βασίλειος Περαντζάκης στις 11:00 π.μ. Δεν υπάρχουν σχόλια:\nΕτικέτες: Βασικό Εισόδημα\nΠερί συμφώνου συμβίωσης...\nΝαι, είμαι υπέρ του συμφώνου συμβίωσης για τα ομόφυλα ζευγάρια. Δεν με ενδιαφέρει αν η Εκκλησία ή κάποια ηθική το "απαγορεύει". Το κράτος δεν είναι ο φύλακας άγγελος της ηθικής κάποιου Θεού, ούτε του "δικού μας", ούτε κάποιου άλλου.\nΤι θα συμβεί αν μπορούν να συμβιώσουν "νόμιμα" τα ομόφυλα ζευγάρια; Θα αυξηθούν οι φόροι σας; Θα φτηνύνουν τα σπίτια σας; Θα γίνετε... gay; Αστεία πράγματα.\nΤο μόνο που θα εξασφαλίσει το σύμφωνο συμβίωσης είναι να μπορούν να έχουν δικαιώματα οι δύο σύντροφοι όπως έχουν όλοι οι "νόμιμοι" σύντροφοι. Το θέμα είναι καθαρά νομικό και όχι ηθικό. Όποιος θέλει να ηθικολογήσει να το κάνει στα όρια της Εκκλησίας του.\nΗ αντίδραση δείχνει ομοφοβία. Τίποτε άλλο. Και μάλιστα όταν το συζήτησα αυτό προχθές με φίλους, η απάντηση ενός άρχισε ως εξής: "Δεν είμαι ομοφοβικός, αλλά πολύ φοβάμαι...." Δηλαδή αμέσως η φοβία!\nΠαλαιότερα ο gay, κρυβόταν, παντρευόταν έξω από τις σεξουαλικές του προτιμήσεις και έκανε 2 ανθρώπους δυστυχισμένους. Τον εαυτό του και τον/την "νόμιμο/η" σύντροφό του. Για να μην πω για τα παιδιά τους...\nΑυτοί που προτιμούν να κάνουν τους ηθικολόγους και να έχουν δυστυχισμένους ανθρώπους για να είναι οι ίδιοι ευχαριστημένοι είναι φαρισαίοι και υποκριτές. Ακόμα και η θρησκεία τους λέει "μην κρίνεις"... και όμως. Αυτοί κρίνουν και τιμωρούν. Δηλαδή αμαρτάνουν!!!\nΠεριμένω μόνο να ξεκινήσει και η ιστορία για τις υιοθετήσεις από ομόφυλα ζευγάρια, πράγμα το οποίο συμβαίνει ήδη σε χώρες του εξωτερικού και δεν έχει δημιουργήσει.... ομοφυλόφιλα παιδιά, αλλά ευτυχισμένα παιδιά, όπως σε κάθε οικογένεια όπου οι γονείς αγαπάνε τα παιδιά τους ή δυστυχισμένα παιδιά, όπως σε κάθε οικογένεια που τα παραμελούν...\nΔημοσίευση από Βασίλειος Περαντζάκης στις 10:00 π.μ. 2 σχόλια:\nΕτικέτες: διαχωρισμός Κράτους-Εκκλησίας, κοινωνία, Παράνοια\nΦτώχεια και αξιοπρέπεια σημαίνει θάνατος...\n16άχρονος πεθαίνει από την πείνα γιατί δεν θέλει να ζητιανεύει ένα πιάτο φαγητό στο κέντρο της Αθήνας.\n13άχρονη πεθαίνει από αναθυμιάσεις γιατί η μητέρα της δεν θέλει να ζητιανεύει βοήθεια από τις υπηρεσίες "φιλανθρωπίας".\nΠέρσι θυμάστε τους νεκρούς φοιτητές...\nΠόσα ακόμα ΠΑΙΔΙΑ θύματα θα θρηνήσουμε πριν ξυπνήσουμε; Άραγε ο υπουργός υγείας θα άφηνε ποτέ το παιδί του να πεθάνει από την πείνα γιατί "μόνο οι δυνατοί θα επιβιώσουν";\nΕίναι τουλάχιστον γελοίο να λέμε ότι ως χώρα τηρούμε τα ανθρώπινα δικαιώματα. Γιατί το δικαίωμα στην ζωή είναι το μεγαλύτερο. Το δικαίωμα ΚΑΘΕ άνθρωπος να έχει τα απαραίτητα για την επιβίωσή του και όχι να χρειάζεται να ζητιανεύει. Το ίδιο λέει και το Σύνταγμά μας. Πουθενά δεν έχει εξαιρέσεις "μόνο όσοι έχουν δουλειά και αμείβονται κανονικά"....\nΕίμαστε επίσημα τριτοκοσμικοί. Παιδιά μωρέ... παιδιά πεθαίνουν στους δρόμους!\nΌποιος πολιτικός μου ξαναπεί για "φιλανθρωπίες" θα τον πάρει και θα τον σηκώσει. Δεν θέλω να είμαι "Φιλάνθρωπος". Θέλω να είμαι ΑΝΘΡΩΠΟΣ.\nΑΝΘΡΩΠΙΝΑ ΔΙΚΑΙΩΜΑΤΑ ΤΩΡΑ. Σε όλους. Όχι άλλοι θάνατοι γιατί η ΔΕΗ έχει ελλείμματα. Όχι άλλοι θάνατοι γιατί το κράτος θέλει να μαζέψει φόρους να δώσει στους δανειστές μας. ΠΡΩΤΑ να καλύπτουμε τις ανάγκες όλων των κατοίκων και όταν περισσέψει κάτι θα πάρουν τα τοκογλυφικά καθάρματα των τραπεζών με τα παχυλά bonus.\nΔημοσίευση από Βασίλειος Περαντζάκης στις 4:39 μ.μ. Δεν υπάρχουν σχόλια:\nΗ λογική της οικολογίας και ο παραλογισμός κάποιων...